«Тошкентингга жўна, кетмасанг — хонавайрон қиламиз!»\nҚашқадарё вилоятининг олис Деҳқонободида хайрли ишга қўл урган пойтахтлик тадбиркор хонавайрон этилмоқда. Унинг мурожаатига маҳаллий мутасаддилар етарлича эътибор қаратмаётир.\nСўзим шу ва шулар хусусида.\nГапни бир бошдан бошласак.\n...Тошкентнинг Сергели туманида давлат рўйхатидан ўтган «FERULA TRADING» хусусий корхонаси раҳбари Хирожиддин Ибрагимовнинг олти-етти йил бурун, аниқроқ айтганда, 2013 йилда ҳинд ҳамкорларидан коврак ўсимлигининг ширасини четга сотиб, яхши даромад қилиш мумкинлиги ҳақида эшитиб қолди-ю тинчи бузилди. Сўради, суриштирди, мутахассислардан маслаҳат олди, хорижий ҳамкорлар билан гаплашди. Бу яқин ўртада коврак ўсмаслиги, асосан Қашқадарёнинг Деҳқонобод ва Сурхондарёнинг Бойсун туманлари тоғли ҳудудларида бўлишини эшитиб, аввалига ҳафсаласи пир бўлди. Тошкент қайда-ю, Сурхондарё қайда?! Бироқ, иштиёқ барибир устун келди: қайдасан Деҳқонобод дея, йўлга тушди.\nБу 2014 йилдаги гап..\nКорхона раҳбари Деҳқонобод, сўнгра Бойсунга борди. Шарт-шароитни ўрганди, маҳаллий аҳоли билан гаплашди. Туман мутасаддилари билан учрашди, мақсадини айтди, қонуний ер ажратиб беришни сўради.\nАввалига туман раҳбарлари тошкентликнинг таклифини жиддий қабул қилмади. Тўғри-да, қўлига бир кетмон ушламаган одам қандай қилиб қақраб ётган қир-адирда йўқолиб бораётган ковракнинг сунъий плантациясини ташкил қилиши мумкин? Бу озмунча маблағ, меҳнат талаб қиладими? Қолаверса, экилган уруғ ҳосилга кириши учун тўрт-беш йил кутиши керак. Сабри етармикан шаҳарликнинг?\nБу ишга қатъий бел боғлаган тадбиркор бу орада Ўзбекистон Республикаси Вазирлар Маҳкамасига ҳам мурожаат қилди.\nЮгур-югурлар бесамар кетмади. Бойсун ва Деҳқонобод туманлари ҳокимликлари ер ажратадиган бўлди. Фақат қуйдаги шартлар асосида: янги иш ўрни яратади, келажакда бошқа бизнес ишлари учун инвестиция киритади ва туманнинг экспорт салоҳиятига муносиб ҳисса қўшади. Тадбиркорнинг асл мақсади ҳам шу эди-да.\nХуллас, ҳужжатлар йиғилиб, ерлар қонуний асосда расмийлаштирилди.\nТадбиркор 2014 йилда Бойсун туманида ўзи учун қонуний ажратилган, раҳбарларнинг наздида ҳеч нарса битмайдиган 396,9 гектар ерга Ўзбекистон Фанлар академияси ботаника ва зоология институтининг малакали мутахассислари билан бирга коврак ўсимлиги уруғини экишни бошлади. Кейинги йили Деҳқонобод тумани ҳудудида 30 йил муддатга шартнома қилинган 400,1 гектар ер майдонига худди шундай усулда коврак экди. Шундай қилиб, 797 гектар ерда коврак ўсимлиги бўй кўрсатди.\nЭнди сабр билан яна 4-5 йил кутиш қолди, холос.\n2018 йилнинг 20 мартида Президентнинг «Республикада каврак плантацияларини ташкил этиш ва уларнинг хом ашёсини қайта ишлаш ҳажмларини кўпайтириш ҳамда экспорт қилиш чора-тадбирлари тўғрисида»ги ПҚ-3617 сонли қарори эълон қилинди. Тадбиркор учун эшиклар янада кенгроқ очилди. Хориждан янги ҳамкорлар қидирди. Ахир бу маҳсулот 100 фоиз экспорт қилинади-да.\nШу ўринда ушбу тадбиркорнинг Ўзбекистонда биринчи бўлиб коврак ўсимлигини маҳаллийлаштириш, яъни унинг сунъий плантациясини ташкил этишга киришганини алоҳида таъкидлаш лозим. Ушбу ҳолат тегишли идоралар томонидан назоратга олинган ва расмийлаштирилган.\nНиҳоят, кутилган кунлар етиб келди. Ўзбекистон Республикаси экология ва атроф-муҳитни муҳофаза қилиш давлат қўмитаси томонидан 24.05.2019 санасида берилган 03-03/1-2455-сонли хат асосида коврак ўсимлигининг ширасини йиғиш ишлари бошланди. Шу ўринда қайд этиш лозим, ўтган беш-олти йил оралиғида Фанлар академиясининг огоҳлантиришларига қарамай, маҳаллий аҳоли томонидан тадбиркор чегарасидан ташқарида бўлган қанчадан-қанча коврак аёвсиз пайҳон қилинди, ўсимлик деярли йўқолиш ҳолатига келиб қолди.\nТадбиркор ўтган йиллар давомида фақат кавракка кўз тутиб ўтирмади. Ваъдага вафо қилиб, Қашқадарё вилояти ҳокими З.Рўзиевнинг таклифи ҳамда Деҳқонобод тумани ҳокими З.Алиқуловнинг талабига мувофиқ «DEHQANABAD BIOGAZ» деб номланган МЧЖ шаклидаги шўъба корхона ташкил қилди. Уч йилда икки миллиард сўмдан ортиқ инвестиция жалб қилиб, 1 гектар ерда ферма, иссиқхона, қуёнчилик, беданачилик хўжалигини ташкил қилди, биогаз комплексини фойдаланишга топширди. Ўтган вақт ичида туман бюджетига юз миллион сўмга яқин солиқ ва мажбурий тўловлар амалга оширди. Оз бўлса ҳам экспорт тушумини таъминлади. Тўртта доимий ишчи ўрни яратди ҳамда 24 нафар кишини мавсумий иш билан таъминлади. Хуллас, ишчилар тадбиркордан рози...\nАммо тошкентлик «деҳқон»нинг оғзи кўкка етганда, текинхўр шериклар пайдо бўлди. «PINNACLE WORLDWIDE EXIM» МЧЖ томонидан ёлланган ишчилар «FERULA TRADING»га қонуний тегишли бўлган коврак плантацияси ҳудудига берухсат кириб, шунча йиллар давомида парваришлаб етиштирилган ковракни пайҳон қилиб, шира йиғишни одат қилди.\n«Мен Деҳқонобод туман ҳокимлиги, ҳуқуқни муҳофаза қилиш органи, экология ва атроф муҳитни муҳофаза қилиш инспекцияси, туман ер тузиш ва кўчмас мулк кадастри корхонасига ушбу ҳуқуқбузарлик ҳақида бир неча бор оғзаки ва ёзма мурожаат қилдим, — дейди тадбиркор Х.Ибрагимов. — Аммо қилган мурожаатларимнинг ҳеч бирига жавоб қайтарилмади. Туман ИИБ вазиятни бироз юмшатгандек бўлди, лекин фойдаси бўлмади. Ёлланган ишчиларнинг ноқонуний хатти-ҳаракатлари кучайса кучайдики, камаймади. Камига улар менга «Тошкентингга жўна, бу ерда сенинг бизнес билан шуғулланишга ҳаққинг йўқ, кетмасанг хонавайрон қиламиз!» дея очиқчасига таҳдид кўрсата бошлади. «Тўрт-беш йил олдин қаерда эдинг, бу ерга озмунча меҳнат, маблағ сарфландими?» деган саволлар эса ҳар сафар жавобсиз қоляпти.\nРежаларим бир олам эди. «DEHQANABAD BIOGAZ»нинг биогаз техологияларини янада кенгайтириш, буни республика миқёсда ривожлантириш, шу ерда қуёш энергиясида ишловчи панеллар ишлаб чиқаришни йўлга қўймоқчи эдим. Бунинг учун ушбу йўналишда фаолият кўрсатаётган чет эл инвесторларини Деҳқонободга таклиф қилиш бўйича аниқ режаларим бор эди. Афсуски, маҳаллий аҳолининг ноқонуний ҳаракати ва Деҳқонобод тумани мутасаддиларининг лоқайдлигини кўриб, бугун қилган меҳнатим, сарфлаган маблағим, киритган инвестициямга жуда-жуда ачиниб кетяпман.\nХудди ишга Тошкентдан Янгийўлга қатнагандек, Қашқадарё йўлида беш йил умрим зир югуриш билан ўтди. Вазият шундай давом этаверса корхонам билан чет эллик шериклар ўртасида имзоланган экспорт шартномасини бекор қилишга мажбур бўламан. Деҳқонбоддаги бизнесим «синади» ва иш ўринларини йўқотаман. Агар коврак плантацияларим қўштирноқ ичидаги маҳаллий «тадбиркор»лар томонидан ноқонуний ўзлаштириладиган бўлса, мени Деҳқонободда қиладиган ишим қолмайди. Бу ерда бошқа бизнес билан шуғулланишимга ҳожат ҳам йўқ».\nШу ўринда мулоҳаза: мамлакатимиз раҳбари деярли ҳар бир учрашув ва видеоселектор йиғилишларида элим, юртим деб тиним билмаётган тадбиркорларни ҳар томонлама қўллаб-қувватлаш, экспортни ошириш, инвестиция жалб қилишга алоҳида тўхталиб, маҳаллий ҳокимликлар олдига бу борада жиддий талаблар қўяётган бир пайтда Деҳқонобод туман ҳокимлигининг бундай хатти-ҳаракатини қандай изоҳлаш мумкин?! Аслида улар фойдаланилмаётган ерни меҳр бериб, бор маблағини сарфлаб, бугун мамлакат иқтисоди ва халқи учун фойда берадиган бир ҳудудга айлантирган, одамларни иш билан таъминлаб, фақат экспорт билан шуғулланаман деб турган тадбиркорнинг бошидан сув қуйиб ичиши керак эмасми?!\nНаҳот маҳаллий мутасаддилар ҳукуматнинг бугун энг устувор ва жиддий вазифа сифатида белгилаган экспорт ва аҳоли бандлигини таъмилаш сиёсатини тўғри англамаётган, англаса-да, Президентимизнинг бу борадаги қарор ва фармонлари ижросини таъминлашда сусткашликка йўқ қўяётганини тушунмаётган бўлса?! Ёки уларни «тепа»дан доимо кимдир туртиб туриши керакми?!\nЯқинда Яккабоғ тумани ҳамда Хоразмда юз берган нохуш ҳолатлар маҳаллий ҳокимликларнинг хурмача қилиқлари, яъни тадбиркор ва аҳолининг мурожаатлари эътиборга олинмай «зор қақшагани» оқибатида юзага келмадими?! Қачонгача касалнинг иситмасини яшириб яшаймиз?!\nҚашқадарё вилояти ҳокимлиги ҳамда Деҳқонобод туман мутасаддилари тошкентлик тадбиркорнинг ҳурматини жойига қўйиб, муаммосини ижобий ҳал қилиб беришига, керак бўлса, «PINNACLE WORLDWIDE EXIM» МЧЖ томонидан унга етказилган моддий ва маънавий зарарни қоплашда ёрдам кўрсатиши, қолаверса, ишлайман деган тадбиркорнинг эркин фаолият юритишига зарур шарт-шароит яратиб беришига ишонгимиз келяпти... Ким, қаерда фаолият юритишдан қатъи назар, ҳамманинг мақсади битта. Аввало, ҳалол йўл билан даромад топиб, бу орқали одамларнинг корига яраш, мамлакат иқтисоди ривожига муносиб ҳисса қўшишдир.\nРавшан Маҳмудов, журналист\nКиритилди: 12:26 09.08.2019. Ўқилди: 5171 марта. Фикрлар сони: 0 та.\nАвтобус фалокатга учради: ҳамма йўловчи ҳалок бўлди\nҚийноқни қўллаган терговчиларнинг болалиги қандай ўтган?\nРоссияда ўзбекистонлик ишчилар ғалаён кўтариб, қочиб кетишди\nДунёнинг охири яқинлашмоқда: 2020 йилдаги Қиёмат қойимга нима сабаб бўлади?


22:59 / 05.09.2016\nЖафокаш халқимизнинг бошига кўп мусибатлар тушган. Зеро, Аллоҳ таоло суйган бандасига турли синовлар, имтиҳонлар юбориб, унинг иймонини, иродасини пўлатни ўтда тоблагандек тоблаб турар экан. Ўзбекистон халқи ҳам сўнгги асрлар давомида айниқса кўп заҳматлар чекди, мустабид тузумнинг асоратида қолди. Бироқ, эрксевар халқнинг метин иродасини, порлоқ келажакка, ҳурриятга бўлган ишончини ҳеч нарса синдира олмади. Парвардигоримизнинг инояти ила халқимиз ичидан буюк ўғлонлар, асл қаҳрамонлар етишиб чиқиб, Ватан озодлиги, юрт ободлиги йўлида улкан ишлар қилиб, исмлари тарихимизга зарҳал ҳарфлар билан ёзилиб қолди.\nТабиийки, халқимиз бу улуғ инсоннинг улкан хизматларини юксак қадрлади. Юртбошимиз халқнинг самимий меҳр-муҳаббатини қозонди, элнинг ардоғида бўлди. Президентимиз ҳар бир байрамда, ҳар бир шодиёнада халқимизнинг олқишлари остида нутқ сўзлаб, барчамизни муборакбод этар, эл-юртнинг қувончига шерик бўларди. Шунинг учун ҳам ўзбек халқи бу йилги истиқлол байрамини алоҳида ҳаяжон билан кутаётган, мустақиллигимизнинг чорак асрлик тўйини алоҳида қувонч билан, ўзгача бир шукуҳ билан нишонлашга тайёрланаётган эди. Йигирма беш йиллик шонли йўлнинг сарҳисобига ўзгача тараддуд кўриларди. Аммо йигирма беш йиллик тинимсиз оғир меҳнат, улкан масъулият оддий бир инсон учун жуда катта синов эди. Бу синов мезонининг бир палласига юрт ободлиги, Ватан озодлиги қўйилган бўлса, бир палласига ана шу улкан масъулиятни зиммасига олган инсоннинг саломатлиги, ҳаёти қўйилган эди. Айни байрам арафасида юртбошимизнинг саломатлиги кескин ёмонлашгани ҳақидаги хабар бутун Ўзбекистон халқини чуқур изтиробга солди. Барча ватандошларимиз давлатимиз раҳбарининг соғайиб кетишини сўраб, дуолар қилиб турдилар. Аммо тақдир қалами битган иш амалга ошмай қолмайди. Тирик жон борки, ҳаёт интиҳосига юзланади, боқийлик эса фақатгина Аллоҳ таолога хосдир.\nЮнусобод тумани бош имом хатиби, «Мирза Юсуф» жоме масжиди имом хатиби


6 сентябрь 2021, 15:50\nФото: Самарқанднинг машҳур ипак қоғози қандай тайёрланади?\nСамарқанд яқинидаги «Мерос» қоғоз фабрикаси усталари қадимий усулдан фойдаланган ҳолда тут дарахтидан қоғоз ишлаб чиқаришади. Ёрқинлиги, юмшоқлиги ва ишлатилган хом ашё сабабли ушбу маҳсулотни ипак қоғоз дейишади. Ушбу қоғознинг тайёрланиш жараёни ҳақида Кира Карапетованинг фото-ҳикоясида.\n6 сентябрь 2021, 14:53\nЧирчиқ шаҳар ҳокимлиги «Чирчикстрой» меҳмонхонаси бузилмаслигини маълум қилди\nИжтимоий тармоқларда Тошкент вилоятининг Чирчиқ шаҳридаги «Чирчикстрой» меҳмонхонаси биноси бузилиши ҳақидаги хабарлар тарқалди. Шаҳар ҳокимлиги ушбу хабарларни «фейк» деб атаб, объектни бузиш ёки қайта қуриш юзасидан ҳозирги кунга қадар ҳеч қандай расмий ҳужжат қабул қилинмаганини маълум қилди. Қайд этилишича, ушбу ҳудудда замонавий бокс мактабига асос солинади.\n6 сентябрь 2021, 14:52\n6 сентябрь 2021, 12:19\n8 сентябрда Ўзбекистон шимолига антитциклон кириб келиб, Волга бўйи ҳудудларидан салқин ҳавони олиб келади. 9−10 сентябрда салқин ҳаво массаси Ўзбекистоннинг барча ҳудудларини қамраб олади. Ҳаво ҳарорати +23…+28 даражагача пасайиши кутилмоқда.\n6 сентябрь 2021, 11:34\nШавкат Мирзиёев 9 сентябрь куни ЎзЛиДеП қурултойида иштирок этади\nПрезидент Шавкат Мирзиёев 9 сентябрь куни Ўзбекистон либерал-демократик партияси қурултойида иштирок этади. Шунингдек, давлат раҳбари Паралимпия ўйинлари совриндорлари билан учрашиши ҳам мўлжалланмоқда.\n6 сентябрь 2021, 09:31\n5 сентябрь 2021, 13:33\n1-курс талабаларига 6−13 сентябрь кунлари дастлабки таништирув ҳафталиги ўтказилади\n1-курсга қабул қилинган талабалар учун 6 сентябрдан дастлабки таништирув ҳафталиги, 13 сентябрдан эътиборан ўқув режага мувофиқ дарс машғулотлари бошланади.\n5 сентябрь 2021, 11:51\n«АрМИ-2021»: VII Халқаро армия ўйинларида Ўзбекистон 2-ўринни эгаллади\nХалқаро армия ўйинларида Ўзбекистон Мудофаа вазирлиги жамоаси 4 та олтин, 9 та кумуш ва 4 та бронза медалларини қўлга киритиб, умумжамоа ҳисобида Хитойни ортда қолдириб, 2-ўринни эгаллади. Мусобоқалар давомида Ўзбекистон ҳарбийлари 10 та рекорд натижани қайд этдилар.\n4 сентябрь 2021, 17:19\n4 сентябрь 2021, 16:00\n4 сентябрь 2021, 14:10\nМактабларда янги ўқув йили тўлиқ анъанавий шаклда бошланади\nЎзбекистон мактабларида янги ўқув йили тўлиқ анъанавий шаклда бошланади. Вақтинча ёпилган мактаблар учун теледарслар йўлга қўйилади. Ўқувчининг ўзи ёки оила аъзолари коронавирусга чалинган бўлса ёки мактаб ўқитувчилари орасида инфекция аниқланган бўлсагина, масофавий (онлайн) тарзда ўқув жараёнлари олиб борилади.\n4 сентябрь 2021, 13:42\nМактаб қизларига рўмол ва дўппида бўлишига рухсат берилди\nЎзбекистон мактабларида қизларга истисно тариқасида оқ ва очиқ ранглардаги миллий рўмолда ва дўппида бўлишга рухсат берилди. ХТВ раҳбари бу кўпчилик ота-оналарнинг мурожаатлари асосида қабул қилинганини ва асосий мақсад — барча болаларга таълим бериш эканлигини таъкидлади. «Биз дунёвий билимларни барчага беришимиз шарт. Шу нарсага шароит яратиб беришимиз керак», — деди у.\n3 сентябрь куни Ўзбекистонда 648 кишида коронавирус аниқланди\nКеча кун давомида республикада 648 кишида коронавирус қайд этилди. 7 нафар COVID-19 бемори вафот этди. Шунингдек, пайшанба куни 71 кишида пневмония аниқланиб, 4 нафар бемор вафот этди.\n4 сентябрь 2021, 10:33\nЎзбекистон вакили биринчи марта Европа халқаро аёллар етакчилиги мукофоти билан тақдирланди\nЖИДУ проректори Гулноза Исмоилова European International Womenʻs Leadership Awards совриндори бўлди. Мазкур мукофот билан Ўзбекистон вакили илк бора тақдирланди.\n4 сентябрь 2021, 10:30\nНима тайёрлаймиз: болалар учун мактабга егулик\nСэндвич, лаваш хамирида пишириқлар, гренка ва қатламачалар — Zira.uz болалар учун мактабга мазали ва тўйимли егулик рецептлари рўйхатини тақдим этади.\n3 сентябрь 2021, 15:51\nОТМга кириш имтиҳонлари натижалари эълон қилинди\nДавлат тест маркази ОТМга кириш имтиҳонлари натижаларини (мандатни) эълон қилди. Қайд этилишича, жавобни ҳудудлар кесимида белгиланган вақтда текшириб кўриш талаб этилади. Онлайн тарзда 5 хил усулда тест натижаларини билиш мумкин.\n3 сентябрь 2021, 14:07\nНаманганда йўлни кесиб ўтаётган аёлни Nexia уриб юборди\nПоп туманида Nexia йўлни кесиб ўтаётган аёлни уриб юборди. Пиёда олган тан жароҳатлари билан воқеа жойида вафот этган. Ҳолат юзасидан жиноят иши қўзғатилди.\n3 сентябрь 2021, 12:57\nТалабалар Ўзбекистоннинг хориждаги элчихоналарида амалиёт ўтайди\nХалқаро муносабатлар йўналишларида таҳсил олаётган талабалар Ўзбекистоннинг хориждаги элчихоналарида амалиёт ўтайди. Ҳукумат қарори билан амалиёт муддати, саралаб олиш босқичлари ва тартиби белгилаб берилди.\n1 … 3 4 5 6 7 8 9 … 558\nТошкентда дзюдочи Камолиддин Расулов пичоқлаб ўлдирилди (1)\n«Бизники каби жамиятларда жуда ғалати қараш бор: аёл киши ё оилада, ё карьерада мувафаққиятли бўла олади». Вилоятлардан пойтахтга келган қизлар билан суҳбат (1-қисм) (1)


Amazon'да харид қилиш мумкин бўлган энг қиммат 10 буюм\n15:20 / 01.10.2017\nAmazon.com деярли ҳамма нарса харид қилиш мумкин бўлган платформа ҳисобланади. Бироқ қандайдир ноёб ёки қимматбаҳо буюм излаётган бўлсангиз ҳам, Amazon ёрдамга шай. The Street портали ҳозирнинг ўзидаёқ Amazon'дан сотиб олишингиз мумкин бўлган энг қиммат 10 буюмнинг рўйхатини тузди - ҳашаматли заргарлик буюмларидан то қимматбаҳо тарихий фрагментларгача.\nЭнг арзон буюм - олмослар билан ишланган теннис билакузуги. У рўйхатдаги бошқа предметларга нисбатан анча арзон ҳисобланади - атиги 23 999 доллар.\nРейтингнинг иккинчи ўрнидан бейсбол тўпи ўрин олган, бироқ у - оддий тўп эмас, машҳур шахснинг имзоси қўйилган тўп. Бейсбол тўпи Бош лига тарихидаги энг яхши питчерлардан бири ҳисобланган Сай Янг томонидан имзоланган. Уни харид қилиш учун 71 264,99 доллар тўлашга тўғри келади.\nБейсболга оид яна бир атрибут деярли 100 минг долларга баҳоланади. Бу - New York Yankee ўйинчиси Микки Мэнтл томонидан имзоланган карточкалар тўплами. Раритет сизга 90 909,99 долларга тушади.\nAmazon'даги энг қиммат буюмлар орасида уй жиҳозлари ҳам бор. "Ниагара" дея номланган нафис Lladro қандилини 118 600 долларга сотиб олиш мумкин.\nРўйхатдан яна бир автографли бейсбол тўпи жой олган - у "Зарбалар султони" номини олган америкалик бейсболчи Бэйб Рут томонидан имзоланган. У аввалгисидан икки баробар қиммат — 142 537,99 доллар.\nАлбатта, бу рўйхатда Швейцария соатлари ҳам мавжуд. Patek Philippe Nautilus 40th Anniversary Limited Edition оқ тилладан ишланган ва чекланган коллекциядан ўрин олган. Улар харидорга 180 985 долларга тушади.\nЁввойи Ғарбнинг америкалик қонун ҳимоячиси Бэт Мастерсоннинг оригинал босма қўлёзмаси ҳам анча юқори баҳоланади. Унинг нархи - 212 500 доллар.\n103 Amazing Facts About the Black Indian of the Western Hemisphere номли ягона нусхадаги китоб ҳам рўйхатдан жой олган, унда ғарбий яримшарнинг ҳақиқий тарихи ҳақида сўз юритилади. Чарм теридан ишланган муқовали китоб 250 000 долларга баҳоланган.\nЯна бир ҳашаматли Audemars Piguet швейцар соатлари Jules Audemars коллекциясига киради. Уларнинг нархи - 269 995 доллар.\nНиҳоят, Amazon'даги энг қимматбаҳо буюм — "Эски қўрқинчли уй" даҳшатли фильми учун тайёрланган оригинал постер. Фильм 1932 йилда режиссёр Жеймс Кит томонидан ишланган. Агар сиз шундай буюмларни йиғишга қизиқсангиз, у учун 750 000 доллар сарфлашингизга тўғри келади.\nэнг қиммат буюмлар


Бош саҳифа / Спорт / Миша Гёдан эстафетани ким қабул қилиб олади ва не...\nМиша Гёдан эстафетани ким қабул қилиб олади ва нега Ўзбекистонда шорт-трек учун яхмалак йўқ?\nЎзбекистон 2016 йилги ёшлар ўртасида II қишки олимпия ўйинларида иштирок этмайди. Бу мамлакатда спортнинг қишки турлари ривожининг “таназзули” деган маънони билдирмайдими? Uzbekistan Today муҳбири бу саволга Спортнинг қишки турлари ассоциациясидан жавоб излади.\nҲавотирга ўрин қолмади. Мутахассислар мутлақо умидбаҳш кайфиятда эдилар. Нашримизга ассоциация вакили Евгений Рохинан берган интервьюга кўра, Ўзбекистон спортчилари йирик халқаро мусобақаларда ҳали кўп бор ҳурмат шохсупасининг юқори пиллапояларига кўтариладилар.\n– Евгений Аркадьевич, ҳар қалай, нима учун бўлажак ёшлар олимпия ўйинларида Ўзбекистондан биронта спортчи қатнашмайди?\n– 1996 йилдан бери мамлакатимизда профессионал яхмалак йўқлиги ва ўн йилдан ортиқ вақтдан бери машғулотлар учун музлик умуман бўлмагани ўз таъсирини кўрсатди. Агар катта спортчиларни биз чет элларда тайёрлашга муваффақ бўлган ва улар халқаро мусобақаларда мукофотли ўринларни эгаллаб, мамлакат шарафини муносиб ҳимоя қилган бўлсалар,болалар билан бундан оғирроқ бўлди. Мана энди беш йилдирки, мамлакатда яна яхмалаклар қуриляпти. Республикада мавжуд яхмалак майдонлари спортчиларни тайёрлаш учун мўлжалланмаган бўлса ҳам, яъни уларнинг ўлчамлари тўғри келмайди, биз барибир мамлакат ичида ҳам спортчиларни тайёрлашни тикладик. Бироқ, шунга қарамай, ўртадаги танаффус ўз таъсирини кўрсатди, бизда ҳозир фигурали учиш бўйича кичик авлод ва масалан, Олимпия спортчиси Миша Гё ўртасида ёш бўйича бўшлиқ пайдо бўлди.Яна шуни ҳам унутмаслик керакки, ёшлар Олимпия ўйинлари янги мусобақа, унда қатнашиш анъаналари энди пайдо бўлаяпти.\n– Сиз бизда спортчиларнинг ёш авлоди улғаяётганини айтдингиз...\n– Ҳа, барча мураккабликларга қарамай, Ўзбекистон фигурали учишнинг қирқ йиллик анъаналарини сақлаб қолишга муваффақ бўлди. Ва собиқ спортчилар, ҳозирда мураббийлар имконият пайдо бўлиши билан спортчиларни тайёрлаш устида иш олиб боришга киришдилар. Мана яқиндагина терма жамоамиз Вольво кубоги учун мусобақалар бўлиб ўтган Латвиядан қайтди.Улар 9-13 ёшли спортчилар ёш тоифасида қатнашдилар. Мария Филипова ва Тимур Звягин якка учишда ўз дастурларини намойиш этиб, олтин медаль билан қайтишди, Азизмурод Шабазов эса бронза мукофотига сазовор бўлди. Ўйлайманки, бу болалар ўз спорт фаолиятларини давом эттирадилар ва бошқа йирик халқаро мусобақаларда мамлакат шарафини муносиб ҳимоя қиладилар.\n– Миша Гёнинг муваффақиятлари қандай, умуман, катталар ўртасида йирик халқаро мусобақаларда иштирок этиш истиқболлари ҳақида тўхталсангиз?\n– Миша дунё рейтингида 10 ўринга кўтарилди ва бу жуда яхши натижа. Ўтган йилги жаҳон чемпионатида у олтинчи бўлган эди. Февралда у тўрт қитъа чемпионатида иштирок этади, бу мусобақа ўз аҳамиятига кўра, жаҳон чемпионатидан кейин иккинчи, Олимпиададан кейин учинчи мавқеда туради.У илк бор 1999 йили ўтказилган ва ўшанда Татьяна Малининамиз чемпион бўлган. Миша бу мусобақада иккинчи марта қатнашади, ўтган сафар у саккизинчи ўринни эгаллаган эди. Спортчимиз Бостонда ўтадиган 2016 йилги жаҳон чемпионатида қатнашади. Ўтган йили дунё биринчилигида у олтинчи поғонани эгаллади.\nШорт-трек бўйича ҳам анча ишлар қилиняпти. Бизнинг дастлабки спортчимиз Энвер Башаров халқаро мусобақаларда иштирок этяпти.Ўтган сўнгги икки йилда у Сингапур ва Малайзиядаги мусобақаларда қатнашди. Тўғри, ҳозирча натижалар юқори эмас, афсуски, мамлакатимизда шорт-трекка мослаштирилган биронта яхмалак йўқ, Шунинг учун болалар ҳозирча Чимкентда тайёрланишяпти. Ҳозир у ерда икки йигит ва бир қиз техник тайёргарликдан ўтяпти. Бизнинг спортчиларимиз қатнашадиган навбатдаги йирик мусобақа - декабрь ойида Филиппинда бўлади. Унда мамлакатимиздан иккита спортчи қатнашишини режалаштиряпмиз.\nСпортнинг қишки турлари ассоциацияси бугунги кунда Ўзбекистонда спортнинг еттита олимпия тури – фигурали учиш, шорт-трек, сноуборд, тоғ чанғиси, фристайл, ҳоккей ва кёрлингни ривожлантириш бўйича кенг кўламли лойиҳаларни ишлаб чиқмоқда.\nЎйлайманки, 2017 йилги Осиё қишки ўйинларидаёқ, мамлакатимиз етти турда – фигурали учиш, шорт-трек, сноуборд ва тоғ чанғиси бўйича ўз вакилларининг чиқишларини кузатади.\n– Бироқ, бизда моддий-техник база билан боғлиқ жиддий муаммолар бор...\n– Улар бартараф этилмоқда. Масалан, менинг жонажон фигурали учишимни олайлик. Бир неча йил аввал мамлакатимизда умуман муз бўлмаган.Бир неча йил аввал Фурқат маданият ва истироҳат боғида яхмалак қурилди, фақат у ўзининг конструкциясига кўра ноябрдан апрелгача ишлайди. Бу йил NEXT савдо-кўнгилочар марказида йил бўйи ишлайдиган биринчи яхмалак очилди. Ҳозир эса спортнинг қишки турлари ассоциацияси спорт яхмалаги қурилиши масаласи устида иш олиб боряпти, у катта спортнинг профессионал эҳтиёжларини қондириши мумкин. Уни қуришда бизга Латвиянинг «Флоренс» компанияси ёрдам беради. Яхмалакнинг 30Х60 метрлик бортини мат билан жиҳозлаймиз, мақсад, шорт-трек машғулотларини ўтказиш мумкин бўлсин. Бу ерда фигурачилар тайёргарлик олиб бориши учун хореография зали ҳам бўлади. Болалар спортини ривожлантириш фонди томонидан ҳудудларда спорт яхмалакларини барпо этиш лойиҳалари ишлаб чиқилмоқда. Шу йўсинда саъй-ҳаракатларни бирлаштириб ҳамма муаммоларни ечиш мумкин бўлади.\n–Спортчиларни тайёрлашни ўз зиммасига олган кадрлар-чи?\n– Агар фигурали учиш тўғрисида гапирадиган бўлсак, унда спортнинг бу тури бўйича биз ўз кадрлар салоҳиятимизни сақлаб қолдик. Айтмоқчи, кадрлар билан боғлиқ айрим масалаларда ишларимиз, спортнинг бу тури бўйича Марказий Осиё минтақаси миқёсидада анча яхши. Қозоғистонда атиги учта халқаро тоифадаги ҳакам бор ва биронта техник мутахассис йўқ. Бизда эса тўртта халқаро тоифадаги ҳакам ва иккита техник мутахассис бор, улар турли даражадаги халқаро мусобақаларда хизмат кўрсатади. Жумладан, мен Турин ва Сочида ўтган иккита қишки олимпия ўйинларида ишладим, Артем Князев эса техник мутахассис сифатида II ўсмирлар қишки Олимпия ўйинларида иштирок этади. Шу йилнинг сентябрь ойида Саодат Нўъмонова имтихон топширли ва энди мусобақалар, жумладан, жаҳон чемпионатларида ҳам ҳакамлик қилиши мумкин.\nБиз чет эллик ҳамкасбларимиз билан ҳамкорлик қилишимиз ҳам ўз аҳамиятига эга, улар бизга спортчилар тайёрлаш борасидаги долзарб масалаларни ҳал этишда ёрдамлашишга тайёрлар.\nУмид қиламизки, йирик мусобақаларда спортчиларимиз янада яхши қатнашадилар ва медалларга сазовор бўладилар.


Бегижон Аҳмедов: “Умумий хатарга қарши биргаликда кураш даркор” · Ынтымак Media\nБегижон Аҳмедов: “Умумий хатарга қарши биргаликда кураш даркор”\nБегижон Маҳмудович, охирги ойларда халқаро терроризм хавфи дунё жамоатчилигининг диққат марказида бўлиб қолди. Кун аро турли мамалакатларда террорчилик юз бермоқда. Бунинг сабаби нимада?\n– Дарҳақиқат, терроризм деб аталган, инсоният тинчлиги учун хатарга айланган бу мудҳиш жиноят тури глобал муаммога айланди. Бунинг сабаблари кўп. Биринчидан, дунёда бир қутбли геосиёсатда икки ва ундан кўпроқ қутблар АҚШнинг яккахукмронликка даъвосидан қайтариб, дунёда бошқа мустақил кучлар борлигини исботламоқда. Бу катта, лекин кўз илғамас хуфёна рақобатда томонлар турли усуллар қўлламоқдалар. Иқтисодий блокада, санкциялар қўллаш, рақобатчи давлатнинг стратегик иқтисодий ҳамкорларини турли йўллар билан тахтдан ағдариб ташлаш, кичик давлатларга ўз таъсир доирасига киргизиш ёки рақобатчисининг таъсиридан чиқариш учун зуғум ўтказиш, сиёсий мухолифат тузиб мамлакатдаги барқарорликни издан чиқариш, энг ашаддий гуруҳларга қурол ва маблағ бериб гражданлар уруши келтириб чиқариш ва ҳоказо услублар қўлланмоқда. Иккинчидан, бу рақобатда энг ёмон ва бутун инсоният тамаддуни ва келажаги учун хавфли нарса – айрим катта давлатлар ва уларнинг сателлитлари томонидан халқаро терроризмдан ўз геоманфаатлари учун қўлланиш бўлмоқда. Айрим террористик ташкилотлар ғарбий давлатларнинг махсус хизматлари тарафидан атайлаб геосиёсий ўйинларда ўз геомақсадларига етиш учун тузилмоқда. Бир давлат маълум террористик ташкилотни террорчи деса, иккинчиси уни миллий озодлик ҳаракати деб атамоқда. Ва аксинча, ҳақиқий миллий озодлик ҳаракатини керакли ҳолатларда террористик ҳаракат деб атамоқда.\nУчинчидан эса ҳозиргача жаҳон бўйича ҳатто “терроризм” тушунчаси, унинг таснифи бўйича ҳам ягона умумий тушунча қабул қилинмаган. Турли давлатларнинг миллий қонунчилигида “терроризм” атамасига турлича изоҳ берилади. Бу кўринишлар дунё ҳамжамияти томонидан умумий хавфга қарши бирлашиб курашишга тўсиқ бўлиб келмоқда. Катта давлатлар учун миллий қизиқчилик умуминсоний хавфсизликдан устун бўлиб келиши салбий оқибатларга олиб келмоқда. Юқоридаги ва бошқа сабабларга кўра афсуски, Ғарб ва Шарқ ўртасида халқаро терроризмга қарши кураш бўйича ягона реал марказ йўқ.\nЮқорида қайд этилган омиллар 5-10 йил аввал тарқоқ, ҳар бири ўз ихтиёрича ва ҳомийларининг буюртмаларига кўра иш олиб борувчи катта ва кичик террористик ташкилотларнинг бирлашиб жуда хавфли кучга айланишига олиб келди.\n– Террорчиларнинг бирлашиб кетишига нега тўсқинлик қилинмади? Бу қачон рўй берди?\n– 2014 йилнинг 29 июнь куни халқаро терроризм ўзларининг қора байроғини кўтариб ер куррасида янги “ДАИШ” – Ироқ ва Шом ислом давлати деган “давлат” тузганлигини эълон қилишди. Бу санадан сал илгарироқ такфирчилик оқимига мансуб ҳаракат иштирокчилари Ироқ ва Суриянинг анча ҳудудларини босиб олишди. Ўзларининг раҳбари Ал Бағдодийни дунё мусулмонларининг халифаси деб эълон қилишди. Ўзбошимча халифани ҳеч бир давлат ва халқаро ташкилотлар тан олган йўқ. Уни фақат майда террористик ташкилотлар тан олиб, унга бўй сунишлигини эълон қилишди. 80дан ортиқ мамлакатлардан каллакесарлар ДАИШга бориб қўшилишди. Кўпчилик мусулмон мамлакатидан Сурияга кетганлар ғоя учун жангларда иштирок этаётган бўлса, Европа ва бошқа қитъалардан келган ёлланма аскарлар учун асосий мақсад катта пул ишлаш бўлиб қолган. ДАИШ Ироқдаги банкларни, бойларни талаб, Ғарб, араб ва евросиёдаги давлатлардаги ҳомийларидан олаётган маблағлар натижасида 7 млрд. долларлик бюджетга эга бўлди. Масалан, босиб олган икки нефтни қайта ишлаш заводларининг бутун даромадини ДАИШ ўзиники қилиб олиб, ўз эҳтиёжи учун ишлатганидан ташқари, кунига 1,5-3 миллион долларлик бензин-мазут, нефть маҳсулотларини сотмоқда.\n– Террорчилар бидан ким савдо – сотиқ қилмоқда?\n– Улар ёнилғи маҳсулотларини жаҳон биржа нарҳларидан икки баробар паст баҳода сотгани учун бу заводларга келган ҳаридорларнинг чеки узилмаяпти. Уларнинг энг кўпчилигини, жаҳон ОАВ хабарларига кўра, туркияликлар ташкил қилган. Бу заводнинг олдида арзон, контрабанда ёнилғини сотиб олиш учун навбат кутиб турган бензовозлар карвонининг узунлиги ўн километрдан ошиб кетган. Бу карвонларнинг аэрокосмик фотосуратларини Россия Федерациясининг президенти В.Путин ноябрь ойида Туркиянинг Анталья шаҳрида бўлиб ўтган саммитга олиб бориб кўрсатган ва терроризмни молиявий қўллашни тўхташиш ҳақида давлат бошлиқларини ундаган.\nБМТ, АҚШ ва бошқа давлатни огоҳлантиргач, Россия Сурия давлатининг илтимосига кўра Сурияда ДАИШга қарши ҳарбий-ҳаво операцияларини бошлаган. Ноябрь ойининг ўрталарида Россиянинг ҳарбий самолётлари юқоридаги заводни бомбардимон қилиб, террорчиларни даромад булоғидан маҳрум қилди. Операция пайтида бензовозлар карвонига ҳам шикаст етказилди. 24-ноябрь куни эса Туркиянинг қирувчи F-16 ҳарбий самолёти Сурия осмонида антитеррористик жанг олиб бораётган қирувчи СУ-24 самолётини Туркия чегарасини бузиб учганликда айблаб, кутилмаганда “ҳаво-ҳаво” ракетаси билан уриб туширди. Биргаликда террорчиларни яксон қилиш ўрнига бундай курашни олиб бораётган давлат самолёти яксон қилинди. Буни Россия президенти “елкага урилган зарба” деб баҳолаб, ўзининг қатъий норозилик фикрларини билдирди. Қарангки, Сурия президенти Башир Асад масаласидаги ихтилофлари шу даражага етдики, Туркия томонидан қилинган бу кутилмаган ҳаракат ДАИШга қарши курашда ҳудуддаги давлатларнинг бирлашишига жиддий зарар етказди.\n– Наҳотки, терроризмга қарши биргаликда кураш олиб боришнинг иложи бўлмаса?\n– Албатта, иложи бор. Маълум ташкилотлар, масалан МДҲ, ШОС каби уюшмалар доирасида Махсус антитеррористик марказлар, келишимлар, коммюнике, конвенциялар тузилиб, биргаликда аксилтеррор кураш олиб борилмоқда, у ўз самарасини бермоқда. Мен дунё миқёсидаги терроризмга қарши курашда жаҳондаги барча давлатларнинг якдил, ягона фронт, бирлашган коалиция бўлиб умумий душманга қарши бирлашиб кураш олиб бориши борасадаги муаммолар таҳлили бўйича фикрларимни билдирдим.\n– Сурия, Ироқдаги ва бошқа давлатларда рўй бераётган қовеалар ривожи бизнинг давлатимизга, Марказий Осиёга таъсир қиладими, агар таъсир этса, унга қарши қандай чоралар кўриш керак, деб ўйлайсиз?\n– Халқаро терроризм ўз назарини биргина Сурияга эмас, бутун қитъаларга қаратган. Уларнинг машъум режаларига Марказий Осиёда диний давлат қуриш, бу минтақадаги мавжуд демократик тузумларни ағдариш, террор уюштириб, тинч ҳаётни издан чиқариш киради. Бизнинг республикамизда терроризм ва экстремизм кўринишлари охирги ўн йилликда кўпайди. GTD маълумотига кўра 2000 йилдан бери Қирғизистонда 18 терроризм кўринишлари рўй берган. Бир қанча террористик жиноятлар махсус хизматлар томонидан тайёрланаётган паллада олди олинган.\nМДҲ (мустақил давлатлари ҳамдўстлиги), ШҲТ (Шанхай ҳамкорлик ташкилоти) доираларида, Минск конвенцияси аъзолари орасида аксилтерроризм бўйича биргаликда ахборот алмашинуви, жиноятчиларни қидирув ва қўлга олиш бўйича ҳамкорлик йўлга қўйилган. Бу борада бизнинг республикамизда яхши тажриба тўпланган. Бироқ, бу билан бир қаторда, Россия Федерацияси билан иқтисодий, сиёсий ва ҳарбий соҳаларда, барча хавф-хатарларга қарши, миллий хавфсизлик тизимини такомиллаштириш, халқаро терроризмга қарши кураш борасидаги ҳамкорликни янада кенгайтириш иккала давлатларнинг умумий қизиқиш ва мақсадларига мос келади.\nДунё ҳамжамияти ўзаро боғлиқ бир тана мисоли терроризм иллатидан жафо чекмоқда. Долзарб, глобал муаммога айланган терроризм, наркотрафик, одам савдоси каби умуминсоний хатарларга қарши жаҳондаги барча мамлакатлар сиёсий, диний, иқтисодий, ирқий ва бошқа ўзгачаликлардан қатъий назар, бирлашиб, ҳамжиҳат бўлиб ҳамкорлик қилиши давр талаби. Акс холда инсоният яна кўп йиллар давомида терроризм балосидан кўп жафолар чекади.\nАҳмедов Бегижон Маҳмудович Мавлоно Румий номидаги цивилизациялар, маданиятлар ва динлар тарихини изланиш бўйича Халқаро илмий-маърифий Фонднинг Бош директори.\nТерроризм ва диний экстремизм, миллий хавфсизлик масалалари бўйича Қирғизистонда ва ҳорижда таниқли эксперт. 30 йил давомида Миллий ҳавфсизлик хизматида маъсул лавозимларда ишлаган. Полковник ҳарбий унвонига эга. 4 китоб, 200 дан ортиқ таҳлилий, илмий-оммабоп мақолалар ва интервьюлар, ҳамда 22 илмий тадқиқотлар муаллифи. Уларнинг бир қисми чет элларда чоп этилган. 35 халқаро ва республика миқёсидаги конференциялар ва илмий анжуманлар иштирокчиси.


2017 йилдан ЕИга саёҳат қилувчиларни янгича усулда текширишади\n17:20 / 06.12.2016\nЕвроиттифоқ 2017 йилдан эътиборан ташкилот ҳудудига кираётган ёки ундан чиқаётган ҳар бир кишини янги услубда текширишни жорий қилиши мумкин. ЕИнинг янги қонун лойиҳасида уларни Европол манбалари орқали текшириш назарда тутилган. Ҳужжат Европарламент ва ЕИ Кенгаши экспертлар гуруҳи томонидан маъқуллангани хабар қилинмоқда.\nEuobserver интернет нашрининг хабар қилишича, бу чоралар, жумладан, Сурия ва Ироқдан ЕИга қайтаётган террорчиларни аниқлаш мақсадида амалга оширилади.\nҲозирда Европага саёҳат қилаётганлар Шенген ахборот тизими орқали текширилади. Унда, ЕИга кирувчи ва ундан чиқувчиларга оид паспорт маълумотлари акс этади, холос. Қонун лойиҳаси ЕИнинг барча институтлари томонидан тасдиқланса, фуқароларнинг биометрик, хусусан бармоқ изларига доир маълумотлар ягона ахборот манбаига киритилади.\n2015 йилда Шенген ҳудуди мамлакатларида 200 миллиондан ортиқ киши бўлган, деб хабар қилмоқда EUobserver.\nШенген ҳудуди ЕИ Европол биометрик маълумот


Пастдарғомдаги серқатнов кўприк авария ҳолатида. Аҳоли...\nСамарқанд вилояти Пастдарғом туманидаги Эски Чархин пости ёнида темирйул устига қачонлардир қурилган кўприк бугун аянчли аҳволга келиб қолган.\n«Xabar.uz»га тақдим этилган маълумот ва фотоларда кўприкнинг авариявий ҳолатга тушиб қолгани яққол акс этиб турибди.\nМаълум қилинишича, бу кўприк тушган йўл Пастдарғом туманидан Самарқанд тумани ҳудудига, шу билан Оқдарё туманидан ўтувчи М-37 «Самарқанд-Бухоро-Туркманбоши» автомобиль йўлига бориб туташади.\n«Аҳамиятлиси, бу йўлдан кунига минглаб енгил ва оғир юк автомобиллари қатнайди. Йўлнинг ҳозирги ҳолати эса жуда хавфли ва аянчли. Кўприкдан юрак ҳовучлаб ўтасиз, машинангиз ғилдираги тушиб кетар даражада бетонларда ёриқлар пайдо бўлган», дейилади мурожаатда.\nАйтилишича, ҳозирда кўприкнинг ўта яроқсиз ҳолатдаги қисми ёпиб қуйилган, оғир юк машиналари (30-40 тонналиклари ҳам бор) ва енгил машиналар кўприкдан бир томонлама ҳаракатланмоқда. Агар шу ҳолат давом этаверса, кўприк темир йўли устига қулаб тушиши ҳеч гап эмас, деган хавотирда маҳаллий аҳоли.\nСамарқанд кўприк Пастдарғом


Дўстларим меҳридан яшнагай кўнгил - Уч илдиз\nby Тўлқин Эшбек · 06.09.2019\nҲолингдан кимдир хабар олиб, меҳр улашса хасталигинг ҳам унут бўлиб кетар экан.\nЎзбекистон Ёзувчилар уюшмаси раиси, халқ шоири Сирожиддин Саййид, Ўзбекистон Республикаси Президенти Администрацияси масъул ходими Икром Бўрибоев, Ёзувчилар уюшмаси масъул ходимлари Нодир Жонузоқ, Абдурауф Эшимқулов ва Шерзод Ирзоев мени йўқлаб хонадонимга келдилар.\nУлар улуғ Устозимиз Хайриддин Султоновнинг саломини олиб келдик, деганларида, очиғи, қувонганимдан ёш боладек кўзёшларимни тия олмадим…\n1980 йили талаба бўлган кезларимиз шу Журналистика факультетида Хайриддин Султонов ва Сирожиддин Саййиддек истеъдодли адиб-шоирлар таҳсил олганидан ғурурланардик. Шу Устозларга ҳавас қилиб улғайдик.\nБиздан кейинроқ Журфакда таҳсил олган Икром Бўрибоев ҳам газеталарда самарали фаолият кўрсатган, Икром Искандар тахаллуси билан ёзган ажойиб шеърларини севиб мутолаа қиламиз.\nШоир дўстимиз Нодир Жонузоқнинг баъзи шеърларини ўзига ёддан айтиб бериб, ўзим ҳузур қилардим.\nЁзувчилар уюшмасига қачон борсам, касаба уюшмамиз раиси Абдурауф Эшимқулов ва “Ижод” фонди ижрочи директори Шерзод Ирзоев ўзгача меҳру илтифот ила кутиб олишади.\nМеҳридарё инсонлар меҳнат жамоасини – бир оилага қиёлашади. Ижодий уюшмамиз ҳам худди шундай катта бир оила, дегим келади. Бу масканда узоқ йиллик қадрдонлик ришталари барчамизни ака-ука, опа-сингилдек қилиб қўйгани баайни ҳақиқат.\nХуллас, меҳрга кон Устозлару қадрдонларимнинг меҳр зиёсидан яшнаб кетдим. Бу ажиб зиё ёғдусида дарду хасталиклар ҳам барҳам топиб кетди гўё.\nШу лаҳзаларда атоқли шоир Эркин Воҳидовнинг бетакрор сатрлари қулоқларим остида бот-бот жаранглаётгандек туюлаверди:\nМеҳр қуёшингиз абадий бўлсин, азизларим!\nPrevious story Истиқлол шукуҳи талабаларга ғурур бахш этар


АҚШ президенти ва Англия қироличаси ташриф буюрган цирк томошаси\nФахриддин Ахназаров Самарқанд вилояти, Пахтачи туманининг Фориш қишлоғида дурадгор уста оиласида 11 фарзанднинг саккизинчиси бўлиб дунёга келган. 12 ёшида акаси — “Ўзбек йўлбарси” деб ном қозонган Баҳром Ахназаров изидан бориб, цирк санъатига қадам қўйди.\n— “Гиннес рекордларига киришим шундай бошланган эди. Тинч океани минтақасидаги давлатлар бўйлаб гастролга чиққандик. Майкл(гуруҳ раҳбари бўлиши керак — муаллиф) жуда хавотирланди. Чунки чипталаримиз қиммат эди. Шунда мен Майклга бир таклиф билдирдим. Чиқишларимиздан бир ой олдин рекламамиз учун йўловчи самолётни маълум масофагача тортиб бораман. Ҳали бу трюкни дунёнинг ҳеч бир полвони бажарган эмас. Газеталар бу ҳақида ёзади ва биз бепул реклама уюштирамиз”, — дедим. Майкл ишониб ишонмай таклифимга рози бўлди. Мен шу тариқа Гонконгда биринчи рекордимни ўрнатдим.\nРекордларим ичида Бирлашган Араб Амирликларида кўрсатган трюкдан ўзим ҳам фахрланаман. Ўшанда ҳар бири 7 тонна келадиган АҚШ ҳарбий юк машиналарини тишимда тортган эдим, — дейди Ер планетасининг энг кучли одами Фахриддин Ахназаров Россиянинг “Факты” сайтига берган интервьюсида.\nБолаликдаги кумири — Голливуднинг энг машҳур актёрларидан бири Арнольд Щварцнеггернинг Фахриддин Ахназаров чиқишларини кўриш учун фарзандлари билан бирга томошага келиши, шунингдек, АҚШнинг собиқ президенти Билл Клинтон, Англия қироличаси Елизавета II ларнинг ўзбек полвони шоу дастурига ташриф буюриши, жаҳон кино санъати намоёндаси Жеки Чаннинг бирга фильмга тушиш таклифини билдириши…\nБу каби муваффақиятлар донғи дунёга таралган полвонни асло ҳаволантирмаган. У ҳамон ўзини дунё миқёсида тасаввурга сиғмас натижаларга эришган музаффар инсон эмас, фарзандлари учун жонкуяр ота, рафиқаси учун вафодор умр йўлдоши, уни тарбиялаб вояга етказган ота-онасининг юзини ерга қаратмаган қобил фарзанд деб билади.\nОиланинг катта фарзанди Баҳром Ахназаров билан бошланган полвонлар сулоласининг цирк санъатидаги фаолиятини Қаҳрамон, Озод, Наврўз, Камол, Мўминжон, Шоҳрух, Улуғбек Ахназаровлар давом эттирмоқда.\n“XX аср Геракли” — Фахриддин Ахназаровнинг замондоши, қишлоқдоши, тенгдоши ва уруғи ўлароқ бир пайтлар бу оила туфайли бутун бир туман ёшлари оғир атлетика билан шуғуллана бошлаганини ва қишлоғимиздаги ҳар бир хонадонда шу спорт турига оид анжомлари пайдо бўлганини чуқур бир ифтихор билан эслайман.\nҲар даврнинг ўз қаҳрамони, ҳар давранинг ўз лидери бор. Ўзбек мумтоз спорт турини жаҳон цирк аренасига олиб чиқиб, миллатлараро танитган, замонавий цирк шоулари билан уйғунлаштира олган Ахназаровлар том маънода миллатимизнинг машҳур инсонларидандир.\nPrevious «Одамларга керак бўлсанг — бахт» ёки нима учун туман Кенгаши депутати “каттароқ лавозим”ни рад этди?\nNext О, мунаввар одам!


Гулнора Каримова соқчилар билан тортишаётгани тасвирланган расмлар эълон қилинди\n13 апрел 2021, Тошкент вақти: 00:56\nЛоксли Райан тарқатган имейлда айтилишича, расмлар президент қизи уй қамоғида сақланаётган ҳовлида туширилган.\nРасмларда бир пайтлар ўзбек мода олами маликаси ва дизайнер уй кийимида, оёғида шиппак сочлари тўзиган ҳолда ҳарбий кийимдаги эркаклар билан нимадир устида тортишаётганини кўриш мумкин.\nБу расмларни 16 сентябрь куни тарқатган Райан Локслининг айтишича, 42 ёшли Гулнора Каримова ва унинг 15 яшар қизи Имон "тез тиббий ёрдамга муҳтождир".\nГулнора Каримова бир гуруҳ ҳарбий кийимдаги эркакларнинг қаттиқ назорати остида қолаётганини тушуниш мумкин.\nЛоксли Райан тарқатган имейлда Гулнора Каримова "ғирт сиёсий сабабларга кўра уй қамоғига олингани"ни иддао қилиб, буни келаси йилига белгиланган Ўзбекистон президент сайлови билан боғламоқда.\n"Сайлов олади пойгаси давомида, Гулнорани кўпчилик қўллаб-қувватлаётгани, афтидан унинг отаси атрофини эгаллаб олиб, ўз мавқеини иложи борича сақлаб қолишга уринаётганларни хавотирга солаётган кўринади", дея ёзган Райан Каримова "бугунги Ўзбекистоннинг сиёсатига ҳеч қаданй қизиқиши йўқ", дея қўшимча қилди.\nШу ой бошроғида Ўзбекистон Бош прокуратураси Гулнора Каримова устидан жиноят иши очилганини эълон қилди.


ФИФА эронлик аёлларнинг стадионга кириши учун рухсат берилишига эришмоқчи\nЭронлик футбол мухлиси Сахар Худоёрий ўзини ёқиб юборгани учун шифохонада вафот этди. Аввалроқ 25 ёшли аёл "Истиқлол" клуб ўйинини томоша қилиш учун ўғил бола кийимини кийган ҳолда Теҳрондаги стадионга кирган. Ҳуқуқни ҳимоя қилиш органи вакиллари уни сезиб қолиб, Худоёрийни қўлга олишган.\nДушанба куни унинг суди бўлиши керак эди. Аммо у қолдирилди. Аёл суд биносидан чиқиши билан ўзини ёқиб юборган. Танасининг 75 фоизи куйиши оқибатида у вафот этди. Маълумотларга қараганда, Худоёрий ўзига берилиши мумкин бўлган жазонинг муҳокама қилинаётганини эшитиб қолган. Мазкур қоидабузарлик туфайли бу аёл 6 ойдан 2 йилгача қамалиши мумкин эди.\nБўлиб ўтган ишдан кейин ФИФА вакиллари Эронга ташриф буюриши кутилмоқда. Улар мамлакатда аёлларнинг стадионга киришлари учун рухсат берилишини назорат қилишмоқчи.\nЭслатиб ўтамиз, Эронда 1981 йилдан бери аёлларнинг спорт тадбирларига кириши тақиқланади. Ушбу тақиқ ЖЧ-2018 ўйинлари стадионларда трансляция қилинган пайтда вақтинчалик бекор қилинган эди.\nКиритилган сана: 12.09.2019 06:28.\nЎқилди: 841 марта.


05:00 / 17.02.2017 2281 pdf Ўқиш режими + -\nБу мавзуда айрим манҳиёт ларни зикр қилмоқчимиз. Мақсад — ундай ишлар жамиятимиз гуллаб яшнашига халал бераётгани учун улардан халос бўлишга чора излаш. Уларни қандайдир маънода касаллик қўзғатувчи микробларга ёки компьютерга тушган вирус дастурларига ўхшатиш мумкин: индамай қўйилса, зарари ошиб кетаверади ва ниҳоят ўзи тушган объектни ишдан чиқаради. Ушбу китоб ўшандай микроб ва вирусларни енгиш учун ишлаб чиқилган муолажа ёки антивирус дастури вазифасини бажармоқчи бўляпти.\nЪалийм ва Ҳакийм Зот бандалари учун буткул зарарли бўлган нарса ва амалларни Ўзининг Китоби ва Расули орқали билдириб, бандаларидан ақлларини юритиб, мазкур зарарли нарса ва амаллардан узоқда бўлишни тавсия қилди. Ўша нарсалар ҳаром ва гуноҳ деган умумий ном билан аталди. Қайси бир инсон ёхуд қавм ҳаром ва гуноҳларга аралашиб қолса, энг биринчи навбатда бошқаларнинг эмас, ўзларининг жонларига зулм қилган бўлади. Зулмни содир этган кишига жазо белгиланди. Бу жазо зулм қилган кишини расво қилиш учун эмас, поклаш учун жорий қилинди. Ўта ашаддий золимларни эса У Зот Ўзининг амрларини писанд қилмаганлари учун, Роҳийм Зот сифатида ёғдирган меҳрибончилигини сезмагани, ношукрлик қилгани учун жаҳаннамга киргизишни ирода қилди.\nЛекин яна бир ҳақиқат бор: золимлар бутун дунёни тўлдириб зулм қилсалар ҳам, Аллоҳ таолога ҳеч бирор зиён етказа олмайди. Қайтага ундайлар Аллоҳнинг қаҳру ғазабига гирифтор бўладилар ва ўзларини шармандаю расво қиладилар. Ўша тоифадагилар хоҳ дунёда бўлсин, хоҳ охиратда бўлсин, азобга дучор бўладилар. Оддий азоб эмас, аламли азоб кутяпти уларни. Меҳрибон Роббимиздан ёлвориб сўраймиз: бизларни ва бу китобни ўқиб, унга амал қилганларни ундай расво тоифалар зумрасидан қилиб қўймасин, омийн!\nБу сўз бирикмаси зикр қилинган ҳамоно фоҳиша ва зиногарлар эсга олинади. Уларнинг қилаётган бу амаллари Қуръонда ҳам, ҳадисда ҳам манъ қилинган. Ҳалигина айтиб ўтдик, ҳаром амаллар энг аввало шу ишни қилган кишиларга, кейин эса бошқаларга зиён. Фаҳш ва зино билан шуғулланганлар ҳам биринчи ўринда ўзларининг бошларига бало чақириб оладилар.\nТана савдоси билан шуғулланадиганлар, шу йўл билан пул топиб тирикчилик қилаётган, бола чақасини боқаётганлар ўзларининг вужудларини савдога қўядилар, бироқ бу вужудни улар ишлаб чиқармаган. Уларнинг вужудларини ҳам, ота оналарининг вужудлари таналарини ҳам Холиқ Аллоҳ яратган. Аллоҳ нафақат яратди, балки санаб саноғига етишнинг иложи бўлмаган анвоъ неъматлар билан ҳам сийлаб, азиз қилиб қўйди. Энди улар тайёрга айёр бўлароқ қилиш манъ этилган ишларни қилиб юришибди. Буни энг камида ноинсофлик дейиш мумкин. Ундан сўнг эса ношукр, нонкўр, муғомбир, фосиқ, гуноҳкор, ҳаддидан ошган тажовузкор, туғёнга кетган тоғий ва яна бир қанча бири биридан бадтар салбий маъноли сўзлар билан сифатлаш мумкин. Чунки улар Зул минан – миннатлар эгаси бўлган Аллоҳни танигиси, тан олгиси, Унга қуллик қилгиси келмаяпти.\nТана савдосига иши маданий қотиллик бўлган, шу туфайли пул топадиган бир тоифани ҳам киритиш мумкин. Улар бу ишлари учун унча мунча оддий одамлар топа олмайдиган даромадни қўлга киритишадилар. Улар шу қотилликка мутахассислашиб олишди. Шунинг учун уларга хизмати тушганлар пулларини санаб беришади да, ҳожатларини битириб олишади. Улар аёлларнинг ичидаги ҳомилаларини олиш билан машғул. Бошқача айтганда – аборт. Ҳомиладор аёл фарзандини олдирмаса бўлмаслиги маълум бўлиб қолган мажбурий ҳоллар бундан мустасно. Қизлар, аёллар ножоиз ҳолларда, зино орқали, хиёнат туфайли ҳомиладор бўлиб қолишгач, қилар ишни қилиб бўлишгач, ўзларини бу “шармандалик юки”дан халос қиладиган “халоскор” излаб қолишади. Кимлардир орқали уларни излаб топишади ва улар келишилган суммадаги “иш ҳақи” эвазига туғилишини кутиб илк жаннат да роҳат қилиб яшаётган “гуноҳкор” болани бурда бурда қилиб олиб ташлайди. Чўнтагига кирган “иш ҳақи”га эса у бу нарса харид қилиб, оиласига, бола чақасига олиб боради.\nЖамият орасида бунақа яширин фаолият олиб бораётган қотиллар қанча ю, аборт қилдираётганлар қанча? Яна ёш қизлар билан даврларини суриб, улар ҳомиладор бўлиб қолгач, аборт йўли билан ишларини “силлиқ” қилиб, бу қизларни ўзидан узоқлаштириб юрган пулдорлар қанча? Жамиятимизда бунақа ношаръий ишларга аралашиб қолган таниш нотанишларга чиройли йўл билан таъсир ўтказиб, тавба йўлини, тўғри йўлни кўрсатиш жуда зарур ишлардандир.\nЯна қандайдир тоифа одамларнинг танасига ўйиб ёзиш билан пул топяпти. Улар хурсанд – мижозлар кўп, пул бисёр. Алданган мижозлар вақтинча хурсанд – баданлари ҳеч ўчмайдиган янги безак билан бойиди, энди уни одамларга намойиш қилиб юриш керак. Чунки кўрсатиб юрмаса, нима учун пул сочиб, баданини оғритиб бу ишни қилдирди? Балки унинг баданидаги ёзув ва расмларни кўриб кимдир ёқтириб қолар? Балки бунақа ёзувлар билан қизиқиб қоладиганлар топилиб қолса, ажаб эмаски, ўйиб ёзувчига бошлаб бориб уч тўрт танга пул ишлаб олса? Расулуллоҳ соллаллоҳу алайҳи васаллам жанобимизнинг “Инсон баданидаги ёзув шайтоннинг китобидир” деб айтилган дўстона танбеҳларини улар тушуна олмайди.\nЯна қандайдир ишбилармонлар безаш баҳонасида одамларнинг юз кўзу бошқа жойларини бўяш билан пул топяпти. Улар пули борларни қизиқтиришнинг оригиналдан оригиналроқ йўлларини қидириш билан овора, чунки шу иш уларнинг касби, савдоси, ейдиган нони, ҳалолми, ҳалол эмасми, аҳамияти йўқ, муҳими пул.\nЯна кимдир эртаю кеч шариатда ўстириш ёмон иш ҳисобланган тирноқларни эговлаш, шакл бериб ўстириш билан тирикчилик қиляпти. “Узун тирноқ кимга керак, нима фойдаси бор?” дейдиганлар уларнинг “душман”и, бизнес йўлларига халақит берувчи “тўғаноқ”лари. “Ўсиб турган тирноқ орасига шайтон кириб олади” деган ҳадиси шариф борлигини улар билмайди ҳам, билишни истамайди ҳам. Айтсангиз, қулоғини бекитиб олса ҳам, ажабмас. Инсоф берсин!\nЯна кимдир шариатда аёллар кўча кўйда бекитиб юришлари шарт бўлган сочларининг устидан нон ейди. “Ишимни қиламан, пулимни оламан”, бошқа гап йўқ. Мижозлар эса сочларини алламбалолар қилиб берганлари учун уларга ҳақларини беради да, эркагу аёлларнинг кўзини куйдириш учун иш “кўрган” сочларини намойиш қилиб юришади. Уларга “Очилиб кетибсиз!” дейилса, хуш ёқади. Мабодо, “Сочингизни бекитиб юринг” дейилса, гапирган кишини туғилганига пушаймон қилдиради. Дўст киму, душман ким?\nПайғамбар жанобимиз соллаллоҳу алайҳи васаллам “Ал каззаабу лаа умматий” деб қўйибдилар. Яъни “Ёлғончи – менинг умматим эмас”. Ўзини мўъмин мусулмон ҳисоблайдиган кишига мана шу ҳадиси шариф кўп нарса беради. Бу улуғ қоида ва чегара. Гап сўзда бўладими, ишда бўладими, савдода бўладими, қатъий назар, мўъмин инсон ёлғондан узоқда бўлади. Олдинги мавзулардаги баъзи фикрларни давом эттирадиган бўлсак, ёлғонни одат қилган киши энг аввало ўзига ёмонлик қилган бўлади; ёлғон аралашган жойдан барака қочади. Чунки ҳамма нарсадан хабардор Аллоҳ таоло ёлғончини яхши кўрмайди.\nКўплар ширин, чиройли ёлғон билан ишларини битириб юришга уста бўлиб қолади. Уларнинг наздида: “Э э, ишинг битгунча чўчқани “тоға” де!”. Шунинг учун халқ ичида носамимий гапириш урфга айланиб боряптики, бу яхшилик аломати эмас. Бир инсон суҳбатдошига “Чой ичамиз!” ёки “Уйга ўтинг!” деб таклиф қилса ю, чин юракдан айтмаган бўлса, ёки шунчаки, бу таклифи амалга ошишини хоҳламай айтган бўлса, бу айни ёлғончиликдир. Бунақа муомалани ўзига қоида қилиб олган кишилар биринчи марта танишаётган кишисига ҳам шу гапини айтиб юбораверади, ваҳоланки, суҳбатдоши унинг уй манзилини ҳам билмайди, яхши танишган ҳам эмас. Агар ўшандай сертаклиф кишига бирданига “Майли, юринг, уйингизга ўтаверамиз” деб қўйса, ҳалиги одам хижолат бўлиб қолиши аниқ.\nҲатто, шунга ўхшаш қизиқ ҳолатлар бўлиб ўтганини ҳам эшитганмиз. Бир олим йигит иккита учта шогирди билан бир бошқа шогирдиникига зарур юмуш билан ўтибди. Уй эгаси уйидан чиқибди. Салом аликдан сўнг олим мақсадга ўтибди да, нима учун келганини айтибди. Фалон вақтда фалон жойда учрашишни келишиб олишибди. Кейин хайр маъзур қилишиб, вақт зиқлиги сабабли келганлар кетмоқчи бўлишган экан, уй эгаси “Э э, йўқ, шунча замонда бир келиб қолибсиз, энди бизникидан бир пиёла чой ичмасдан кетмайсиз” дебди. Устози вақти йўқлигини айтибди. У эса яна қайта қайта уйга кириш учун қистайверибди. Охири олим “Майли, қўймадингиз, бир пиёла чойингизга кирганимиз бўлсин” дебди. Энди уй эгаси қисташ ўрнига гапни бошқа ёқларга бурибди. Яна озроқ вақт ўтгач, содда олим “Нима қилдик, уйингизга кирамизми?” дебди. Шунда мезбон аравани қуруқ олиб қочишнинг уддасидан чиқолмабди да: “Узр, мен бир жойга шошиб турган эдим, бошқа сафар ўтирармиз!?” дебди. Келганлар гапнинг мазмунини бирдан пайқашибди ва йўлга чиқишибди.\nТўғри, инсончилик, ҳаммада ҳам, айниқса, тор жойда яшовчиларда меҳмон кузатишга шароит бўлавермайди. Лекин имкони йўқ одам сертаклиф бўлмаслиги керак. Чунки “Киринг” деб таклиф қилса ю, келганлар кирмоқчи бўлишганда киргизмаса, ўзини ҳам, келганларни ҳам хафа қилиб қўйган бўлади. Унақа хафа қилишнинг ўрнига таклиф қилмай жим турса, келганлар ҳам индамай кетаверишади.\nБу гаплар ку, майли, қўл силтаб кетиш мумкин, инсоннинг ичини билиш қийин, аммо йўқ нарсани савдо қилишиб, пулини олганлар, бузуқни соз деб сотганлар, яримни бутун деб сотганлар, ўзиники бўлмаган нарсани меники деб сотганларга қўл силтаб кетиш қийин. Бунақа ёлғон савдо инсоннинг ғазаби келишига сабаб бўлиши аниқ. Ёки бирор нарсани савдолашиб, пулини бермасдан кетиб юборса, пулини чал чулпа берса ю, қолганини бермай кетса, бунга чидаш қийин. Ундайлар ўзларича фойда қилдим деб ўйласа да, аслида зиён қилган бўлади, ишидан, ризқидан, хонадонидан файз барака кўтарилиб кетганини эса, афсуски, кеч билиб қолади.\nАна шунақа, ёлғон билан фойдаю барака топиб бўлмайди. Чунки ўлмайдиган, чарчамайдиган, ухламайдиган, ҳаммасининг ҳисобини мукаммал олиб турадиган Зот Аллоҳ таоло ёлғондакам бўладиган иш ва гапларга рози эмас. Шунинг учун ундай савдою муомалалардан файзу баракотни кўтариб қўяди.\nМазкур савдо жаҳон мамлакатларини ўйлантириб турган катта муаммолардан биридир. Пора муомаласи деярли барча давлатларда жиноят ҳисобланиб, коррупция деган умумий ном билан юритилади. Коррупция баъзан икки киши, баъзан уч киши, баъзан муайян гуруҳ ўртасида бўлади. Икки олам саййиди Муҳаммад Мустафо соллаллоҳу алайҳи васаллам порадан қаттиқ қайтарганлар: “Пора берувчи ҳам, олувчи ҳам, ўртада турувчи ҳам жаҳаннамга ташланади”, “Қозининг пора олиши...”.\nПора савдосида қатнашадиганларнинг ҳаммаси бола чақасини шунинг эвазига боқади: порадан қорнини тўйғизади, порадан кийим кияди, порани бирор жойига яшириб кўтариб юради, лекин бу кўтариб юргани дўзахга чипта бўлишини ўйлаб ҳам кўрмайди.\n1986 йилда Боку Халқ хўжалиги институти порахўрлик авж олгани сабабидан текширилган экан. Кўришса, ҳақиқатан ҳамма иш пора билан бўлар экан: талабаларнинг ўқишга қабул қилиниши, ўқиши, ўқишни битириши, домлаларнинг ишга олиниши, илмий иш қилиб диссертация ёқлаши, бирор юқори мансабга кўтарилиши деярли ёппасига ўша нарса билан амалга ошар экан. Қанчадан қанча студентлар оддийгина карра карра жадвалини билмай ўқишга кириб, ўқиб, ўқишни тугатиб, диплом олиб кетар экан. Натижада, институт бутунлай ёпилган экан.\nЎша даврларда ижтимоий ҳаётнинг ҳамма жабҳасида пора коррупция жинояти ўзининг юксак чўққиларига чиққан экан. Пора берилса, топширилмаган пахта учун “топширилди” деб ҳужжат берилади; бирор соҳада давлат плани бажарилмаган бўлса, пора билан бажарилади; завод ва фабрикалар сотув ташкилотларига тайёр саноат моллари етказиб беришни режадагидай уддалай олмадими, пора билан ҳал бўлади; чорва молларининг бош ёки туёқлар сони режадаги кўрсаткичларга тўғри келмадими, пора бўлса, ҳамма иш жойида; мактабда ёки бошқа ўқув юртларида ўқувчилар яхши ўқишмаяптими, унинг ҳам йўли осон, пора берилса, иш жойида; пора бўлса бўлди, ўтказилмаган йиғилишлар, мусобақалар ўтган бўлади, ем озуқани кам еган моллар кўп еган бўлиб чиқади, пишмаган ҳосил пишган, йиғилмаган ҳосил йиғилган бўлиб чиқади, ишлаб чиқариш корхоналарига бормаган хом ашё ортиғи билан етиб борган бўлади ва шунга ўхшаш гаплар.\n“Порахўрликни қандай тугатамиз?” деган масалада мажлислар ўтказилар экану, бироқ фойдаси бўлмас экан. Бир институтнинг домласи вазиятни яхшиликка айлантириш, шу орқали порахўрликка тўлиқ барҳам бериб бўлмаса да, зарарини озайтириш мақсадида раҳбарият ва халққа таклиф ташлаб, матбуотда чиқиш қилибди. У кишининг тавсияси бўйича, ҳар бир ўқув юртида ишлайдиган ҳамма катта кичик домлаларга абитурентларни ўқишга киритиш учун бир неча ўрин берилади, кейин домлалар ўзига таниш ёки қариндош бўлган абитуриентлар топади, абитуриентлардан қанча олади, ёки нимага келишишади, бу уларнинг ораларида махфий маълумот бўлиб қолади, кейин ўша домла ўзи олиб келган абитуриентни махсус комиссияга таништиради, комиссия керакли жойга буни қайд қилиб қўйгач, абитуриент ўқишга киради, агар ўқиш давомида у ўзини яхши кўрсатса, жуда яхши, мабодо ўзини салбий томондан кўрсатса, уни ўқишга олиб келган домла маломат қилинади. Шундай бўлгач, ўзининг обрўсини ўйлаган домлалар ўзини уялтирадиган, қолоқ танишини эмас, балки фаол, илм ўрганишга қобилияти юқори бўлган танишини ўқишга жалб қилади. Пировард натижа: таниш билишга йўл қўйилган ҳолда ўқиш сифати ва самараси яхшиланади.\nТабиийки, домланинг бу таклифини қабул қилишмади. Чунки бу нарса кўпчилик домлаларнинг обрўси пасайишига олиб келиши аниқ эди. Бошқа тарафдан қараганда, порага очиқдан очиқ йўл бериш эди.\nҲозир эса... Замон ўзгарди. У кунлар ўтиб кетди. Худди булутли кунлардан сўнг чиққан қуёш янглиғ ислом дини бемалолчилик даврига қадам қўйди. Илм оласизми, марҳамат. Китоб ўқийсизми, ана, муқаддас динимизнинг ҳамма табаррук китоблари навбат навбати билан босилиб чиқди, босилиб чиқмоқда, иншааллоҳ, бу жараён яна барқарор, бардавом бўлиб кетаверади. Мусулмонларимиз Аллоҳнинг масжидларида хотиржам намозлару бошқа ибодатларини адо этиб, халқимиз, давлатимизнинг бугуни ва келажаги ҳақида дуолар қилишмоқда. Энди собиқ тузумдан қолган салбий иллатлар танқид кўзи билан таҳлил қилиниб, ижобий саъй ҳаракатларга айланмоқда. Аллоҳдан дуо қилиб сўрашимиз керакки, эскилик сарқитларидан бўлган порахўрлик орамиздан кўтарилсин, унда бунда адашиб, бундай номаъқул амални қилган кишилар бўлса, Таввобу Роҳийм Аллоҳимизга астойдил тавба билан мурожаат қилишиб, ўзларини тўғрилаб олишсин. Энди бундан буёғига унақа ношойиста амаллар қилиш уят. Иккинчи ўн йиллигини нишонлаётган мустақил давлатимизнинг ривожига ривож қўшишни ният қилиб турган илғор фикрли юртдошларимиз унақа манҳиётлардан бутунлай узоқлашиб кетишади, деб умид қилишимиз лозим. “Фақат Сенгагина ибодат қилиб, фақат Сендангина мадад сўраймиз!” .\nХиёнат шундай ёмон савдоки, у ҳеч қайси бир соҳада яхшилик келтирмайди: дўстликка хиёнат, оиласига, жуфтига, яхши кўрганларига хиёнат, хўжайинига хиёнат, шеригига хиёнат, аҳдлашганларига хиёнат, ота она, ака ука, опа сингилга хиёнат, ватанига, ватандошларига хиёнат, динига, диндошларига хиёнат, омонатга, молга хиёнат, устозга, шогирдга хиёнат... Ҳеч бир давлатнинг ҳеч бир қонунчилигида, ҳеч бир динда хиёнат оқланмайди. Фақат оқланмайдигина эмас, балки қораланади. Шунинг учун хиёнатни ҳам жиноят, ҳам гуноҳ деса бўлади.\nЧунки баъзи нарсалар ундай эмас. Масалан, ароқ ҳаром бўлганлиги учун уни ичиш гуноҳ, лекин жиноят эмас. Бироқ ароқ ҳар қандай жиноятларни келтириб чиқувчи катта омил. Зотан, ҳар бир нарсанинг икир чикиригача биладиган Ъалийм Аллоҳ таоло ароқни шунинг учун ҳаром қилган. Такроран бўлса ҳам айтиш фойдали: Аллоҳ жалла жалаалуҳу ниманики ҳаром қилган бўлса, инсонларнинг фойдаси учун ҳаром қилган. Яъни бу қайтариқ наҳийлар Доно ва Билувчи Зотнинг қулларига бўлган чексиз меҳру марҳаматидандир.\nЯна бошқача мисол: чўпон мол боқиб юрибди, ё давлатнинг моли, ё бирор бойнинг моли. Эгалари узоқда. Бир ой, икки ойда бир кўришишади. Тоғ адир, кенг дала, одамзотдан ҳеч ким йўқ, чўпоннинг ёрдамчиси бўлган итнинг гапирадиган тили йўқ. Касал бўлган қўй ҳаром ўлиб қолмасдиги учун сўйиб олишга эгаларининг розилиги бор. Яқин атрофдан ўтаётган одамлар чўпондан сўйиш учун қўй сўрашди. Чўпон сотиб юборса, ҳеч ким билмайди. Қайтага, йўқ жойдан чўпоннинг чўнтагига пул киради. Агар тирик қўйлардан сотса ю, эгасига бирор арзийдиган нарсани баҳона қилса, эгаси ё индамай қўйиши, ё ишониб кетиши мумкин. Агар сўйиб сотса, зўрға ҳалоллаб олдим, дейиши мумкин. Нима бўлганда ҳам, унинг нияти бузилса ю, шунақа ишлар қилса, ҳам хиёнат, ҳам ўғирлик, ҳам гуноҳ, ҳам жиноят қилган бўлади.\nЎқитувчими, ишчи хизматчими, шифокорми, инженерми, ким бўлса ҳам, иш вақтида ўзи бўлиши лозим жойда бўлмаса да, ойлик маошини олса, булар ҳам олдинги мисолдагидек кўп томонлама ёмон бўлган ишлардан ҳисобланади. Чегарачи чегарада ухлаб қолса, бу ҳам хиёнат. Постда турган посбон ёки қоровул иш жойини ташлаб кетса, бу ҳам хиёнат. Солиқ олувчи солиқ тўловчи билан келишиб, солиқни камайтириш ҳисобига бир қисмини ўзи ҳам ўзлаштириб олса, бу ҳам жиноят, ҳам хиёнат. Ҳар хил иморат қурувчи ва таъмирловчилар, йўллар қурувчилар ва таъмирловчилар ёхуд бошқа соҳаларнинг масъуллари қилинмаган ишни қилинди деб, ёки оз харажат қилинган жойга кўп харажат қилинди деб, давлатнинг пулини ўзлаштирса, гарчи буни ҳеч ким билмай қолса да, хиёнат, жиноят, ўғирлик ва гуноҳнинг каттасини қилган бўлади. Бундай иш пролетариат доҳийси В. И. Ленин таъбири билан “маданий ўғирлик” дейилади.\nБир табиий савол пайдо бўлиши сезиляпти: “Китоб ҳалол савдо ҳақида эди, нимага энди хиёнатга, жиноятга айланиб кетди?”. Жавоб олдинроқда ҳам айтилган эди: “Инсон нимаики иш қилмасин, Аллоҳнинг савдосидан ташқарида бўла олмайди. Бу савдога қўйилган икки нарса – жаннат ва жаҳаннамдан бировини сотиб олиш учун инсон кечаю кундуз нақдина жамғариб кетяпти. Юқоридагидек ҳам хиёнат, ҳам жиноят сирасидан бўладиган ишларни қиладиган кишилар шу ишлари билан рўзғор тебратяпти. Гуноҳ қилиб Худонинг жазосига, жиноят қилиб давлатнинг жазосига тортилиши жамиятимиз ҳаётига ярашмайди. Ўзини ақлли деб санайдиган одамга кетидан жазони жалб қиладиган амаллар қилиш ҳеч тўғри келмайди. Уларнигн била туриб бундай қилиши худди “Қамоқхонага ҳам одам керак, дўзахга ҳам одам керак, биз ана ўшандайлар тоифасиданмиз” дегандай бўлади. Мақсад – мазкур икки жойга юртдошларимиз тушмасин. Ҳаммамизнинг режамиз мана шу нуқтада кесишиши керак”.\n05:00 / 17.02.2017 5464\n05:00 / 17.02.2017 3403\n3644 05:00 / 03.03.2017\n3396 05:00 / 17.02.2017\n1020 19:41 / 21.09.2019\n4105 11:04 / 11.10.2020


Малайзияда 8 киши Бангкокдаги қўпорувчиликда айланиб қўлга олинди\nМалайзияда 8 киши 2015 йил 17 август куни содир этилиб, 20 кишининг умрига зомин бўлган қўпорувчилик ҳаракатига алоқадорликда айбланиб қўлга олинди. Бу ҳақда New Straits Times нашри хабар қилди.\nБироқ мамлакат полицияси раҳбари ўринбосари Нур Рашид Иброҳимнинг ойдинлик киритишича, ҳуқуқни ҳимоя қилиш органлари портлашни ташкил этишда тўғридан-тўғри алоқадорликда айбланиб қўлга олинганларнинг уч нафарини озод қилган.\n“Улар (икки малайзиялик ва бир Покистон фуқароси) тергов органларига сўроқ бермоқда, бироқ бу уларнинг мазкур жиноятни содир этганини англатмайди, чунки уларнинг айбини исботловчи далиллар йўқ”, - деди полиция вакили.\n“Биз қўлга олинганларни сўров қилиш ва Таиланддаги ҳамкасбларимиз билан ҳамкорликни давом эттирамиз”, - дея қайд этди Нур Рашид Иброҳим.\nТаиланд полицияси томонидан олиб борилган терговларда 5 нафар – бир Таиланд фуқароси, шунингдек, Ҳиндистон, ХХР ва Туркия фуқаролари қўлга олингани хабар қилинган эди.


Галилей телескопи 400 ëшга тўлди\nТахминларга кўра¸ Галилей бундан тўрт аср муқаддам яратган телескоп айни шу кўринишда бўлган.\nБундан роппа роса 400 йил муқаддам буюк астроном ва мутафаккир Галилео Галилей ўз яратган телескопини дунëга тақдим қилган эди.Темир қувурнинг икки тарафига қабариқ ойналар ўрнатиб¸ отини телескоп қўйган Галилей бу ихтиро инсониятнинг коинотни англаши йўлидаги улкан қадам эканини ўйлаганмиди? .\nЎшанда ëз жазирамасига қарамасдан Венеция Сенати ўз мажлисига йиғилди. 1609 йилнинг 25 августида сенаторлар узоқдаги нарсани катта қилиб кўрсатишга мўлжалланган ажабтовур олатни кўриб чиқиб фикр билдириши лозим эди.\nСамони кузатадиган бу олатни пизалик мунажжим ва мутафаккир Галилео Галилей ясаган эди.\nИкки тарафига қабариқ ойна ўрнатилган қувурнинг тешигидан қаралганида узоқдаги нарсалар яқин бўлиб кўринар¸ бу эса жазирамага қарамасдан йиғилган Сенат жамоасининг ҳайрат ва завқига сабаб бўлди.\nБу ажабтовур олатнинг номи телескопдир¸ деди йиғилганларга қарата Галилей\nТелескопнику ясаган одамни биламиз¸ аммо бу асбобни ясашга ким пул сарф қилгани бир оз унутилди. Худди ўтин ëрган болта кўчада қолгандай.\nГалилейга телескоп ясаш учун боғлиқ харажатни берган азаматнинг номи Ҳанс Липперҳей эди.\nЛипперҳейдан олган пулига Галилей 1608 йилдаëқ битта одмироқ телескоп ясаган¸ аммо табиатан изланувчан олим ўз ихтиросини янада мукаммалаштиришга қарор қилган эди.\nПировардида Галилей ясаган телескоп узоқдаги нарсаларни саккиз марта катталаштириб кўрсатадиган бўлди.\nНега Галилей ўзи ясаган асбобни Венеция сенаторларига кўрсатишга шошилди¸ буниси номаълум. Ҳар ҳолда ўша вақтда Венеция денгиз ва қуруқликда муваффақиятли тижорат юритаëтган бир ўлка эди. Айнан бу мамлакатда шишасозлик ривож эди.\nВенецияда ишлаб чиқарилган биллур жомлар¸ лупалар ва линзаларнинг бозори флоренцияникидан чаққонроқ эди.\nАлбатта¸ Галилей ҳам бу бозордан улушини олди. У бирин-кетин телескоплар ясаб¸ томошаталаб мижозларга сотиб¸ иқтисодий аҳволини ўнглади.\nГалилей ясаган телескоплар мураккаблаша бориб¸ кўнгил хуши учун эрмак эмас балки юлдузларни аниқ математик ҳисоблар билан кузатиш воситасига айланди.\nГалилей ясаган телескопдан кузатилган манзара даққи юнусдан қолган жоҳил олимлар ақидаларига тескари келди. Қадим Миср ва юнон ақоидларини маҳкам тутган бу муҳофазакорлар наздида ер дунëнинг маркази эди.\nГалилей дурбинидан самога боққан мунажжим Коперник ер дунëнинг маркази эмас ва у қуëш атрофида айланувчи кичик бир сайëра деган аниқ ва узил-кесил фикрга келди.\nТаниқли поляк астрономи Николос Коперник ҳали Галилей телескопни ихтиро қилмасидан олдин ҳам ер қуëш атрофида айланади¸ деган назария устида иш олиб борар эди. Аммо Коперникнинг бу назарияси нафақат олимлар¸ балки Рим католик черкови руҳонийларининг ғазабига дучор бўлди.\nГалилей ясаган телескоп Коперник ғоясини исботлади. Энди черковдаги руҳонийларнинг ғазаб ўти Галилейга қаратилди.\nХудо ерни инсонга уй дея дунëнинг маркази қилиб яратган¸ деб ҳасса ўқталишди олимга бу жоҳил руҳонийлар.\n1616 йилда Католик черкови Галилей ясаган телескопни расман куфр олати ва Инжилга зид деб эълон қилди.\nБу тавқи лаънатдан қутулиш учун 1632 йилда Галилей ўз қарашларини китоб қилиб ëзди. Айнан бу китоб инкивизиция шотирларининг ғазаб оловига мой сепди. Католик черковининг муқаддас оталари олимни қамаш лозим¸ деган қарорга келдилар.\nАна шундан кейин Галилей уй қамоғига олинди. Албатта уни гулханда ëндиришмади¸ чунки у ўз ихтиросидан черков олдида воз кечиб тавба қилган эди. Балки Галилей жасурлик қилмагандир¸ аммо у ўлик мунажжим бўлгандан кўра тирик астроном бўлишни маъқул билди.\nКатолик черкови орадан 359 йил ўтгачгина Галилейга нисбатан ноҳақлик қилганини тан олди.\n1992 йилда расмий Ватикан Галилей зиммасидан айбларни соқит қилди.\nАммо 1642 йилда уй қамоғида фақиру ҳақирликда ўлган мунажжим Галилей руҳи бундай енгил тортдими ë йўқми¸ бу ëғи энди қиëматга қолди.


Noble Quran - Ўзбек - Sura: 38 - IslamHouse Reader\n38 - Sod surasi ()\n(1) Сод. Зикр соҳиби бўлмиш Қуръон ила қасам.\n(2) Аммо куфр келтирганлар кибру ҳаво ва мухолифликдадирлар.\n(3) Биз улардан илгари ҳам қанча асрларни ҳалок этганмиз. Улар (ёрдам сўраб) нидо қилдилар. Аммо қочиб қутулиш вақти эмас эди.\n(4) Улар ичларига ўзларидан огоҳлантиргувчи келганидан ажабландилар ва кофирлар: «Бу, сеҳргар ва каззобдир», дедилар.\n(5) «У худоларни битта худо қилдими?! Албатта, бу ажабланарли нарса!»\n(6) Уларнинг аъёнлари: «Юринглар, худоларингиз тўғрисида сабр қилинглар. Албатта, бу қасдан қилинаётган нарсадир.\n(7) Биз бу ҳақда охирги миллатдан эшитганимиз йўқ. Бу, тўқилгандан бошқа нарса эмас.\n(8) Бизнинг ичимиздан ўшанга зикр нозил қилинибдими?!» – деб туриб кетдилар. Йўқ! Улар Менинг Зикрим ҳақида шак-шубҳададирлар. Йўқ! Улар азобимни татиб кўрмадилар.\n(9) Ёки уларнинг ҳузурида Азийзу ўта саховатли Роббингнинг раҳмат хазинаси борми?\n(10) Ёки осмонлару ернинг ва улар орасидаги нарсаларнинг мулки уларникими? Бас, унда сабаблари ила (осмонга) кўтарилсинлар!\n(11) Анави ердаги енгилган фирқалардан бўлган қандайдир лашкар.\n(Мушриклар, жуда борганда, енгилган фирқалардан тўпланган қандайдир ҳақир бир лашкар бўла олади, холос. Уларнинг бундан баландроқ қиймати йўқ.)\n(12) Улардан олдин ҳам Нуҳ қавми, Од, қозиқлар эгаси Фиръавн ҳам ёлғончи қилган.\n(13) Ва Самуд, Лут қавми ва дарахтзор эгалари ҳам. Фирқалар ўшалардир.\n(14) Барчалари, албатта, Пайғамбарларни ёлғончи қилдилар. Бас, Менинг иқобим ҳақ бўлди.\n(15) Ана ўшалар лаҳзага кечикмай келадиган биргина қичқириқдан бошқа нарсага интизор бўлаётганлари йўқ.\n(16) Улар: «Эй Роббимиз, бизга ҳисоб кунидан илгари насибамизни тезроқ бер!» – дедилар.\n(17) Улар айтаётган нарсаларга сабр қил. Қувват соҳиби бўлган бандамиз Довудни эсла. Албатта, у ўта қайтгувчидир.\n(Яъни, ҳар бир нарсада Аллоҳга қайтувчидир-тавба қилувчидир. Тавбанинг луғавий маъноси ҳам қайтишдир.)\n(18) Албатта, Биз унга тоғларни бўйсундирдик. Улар у билан кечки пайту эрталаб тасбиҳ айтардилар.\n(19) Тўпланган ҳолдаги қушларни ҳам. Барчалари У зотга ўта қайтгувчидир.\n(Аллоҳ таоло Довуд алайҳиссаломга қушларни ҳам тўп-тўп қилиб, бўйсундириб қўйган эди. Улар ҳам у кишига қўшилиб, Аллоҳ таолога эртаю кеч тасбиҳ айтар эдилар.)\n(20) Ва Биз унга мулкини қувватли қилиб бердик ҳамда ҳикматни ва ҳал қилгувчи китобни бердик.\n(Биз Довудга пайғамбарликни ҳам бердик. Яна унга талашиб-тортишганлар орасидаги жанжални ҳал қилиш ҳукмини бердик. У ҳеч иккиланмай ҳукм чиқарар эди.)\n(21) Сенга даъволашганларнинг хабари келдими? Ўшанда улар меҳробга чиқишган эди.\n(22) Ўшанда улар Довуднинг олдига киришган эди. Бас, у улардан қўрқиб кетди. Улар: «Қўрқма, булар — икки даъволашгувчи томон. Биз бир-биримизга зулм қилдик. Бас, орамизда ҳақ ила ҳукм чиқар. Жабр қилма. Бизларни тўғри йўлга ҳидоят қил», дедилар.\n(Кутилмаганда, изнсиз, ман қилинган жойга девор ошиб кириб келишлари яхшилик аломати эмас эди. Мўмин одам пайғамбарнинг ҳузурига бундай суратда кириб бормайди. Шунинг учун ҳам Довуд алайҳиссалом қўрқиб кетди. Кириб келганлар буни пайқаб, у кишини тинчлантиришга ҳаракат қилишди.)\n(23) «Мана бу — менинг биродарим. Унинг тўқсон тўққизта совлиғи бор. Менинг эса, биргина совлиғим бор. Бас, у: «Уни ҳам менинг кафолатимга бер», деди ва сўзлашувда мендан устун чиқди».\n(24) У: «Дарҳақиқат, сенинг совлиғингни сўраб, ўз совлиқларига (қўшиш) билан сенга зулм қилибди. Албатта, кўп шериклар бир-бирларига зулм қилурлар. Магар иймон келтириб, солиҳ амал қилганларгина (қилмаслар). Улар жуда ҳам оз», деди. Ва Довуд Биз уни синаганимизни билди-да, тезда Роббига истиғфор айтиб, саждага йиқилди ва тавба қилди.\n(25) Бас, Биз унинг ўша (хатоси)ни мағфират қилдик. Албатта, унинг учун ҳузуримизда яқинлик ва гўзал оқибат бордир.\n(26) Эй Довуд, албатта, Биз сени ер юзида халифа қилдик. Бас, одамлар орасида ҳақ ила ҳукм юрит. Ҳавойи нафсга эргашма! Яна, у сени Аллоҳнинг йўлидан адаштирмасин. Албатта, Аллоҳнинг йўлидан адашадиганларга, унутганлари учун, ҳисоб кунида шиддатли азоб бордир.\n(27) Биз осмону ерни ва уларнинг орасидаги нарсаларни беҳуда яратганимиз йўқ. Бу, куфр келтирганларнинг гумонидир. Бас, куфр келтирганлар учун дўзах(азоби)дан вой бўлсин!\n(28) Йўқ! Биз иймон келтириб, солиҳ амаллар қилганларни ер юзида бузғунчилик қилувчилар каби қилармидик?! Йўқ! Биз тақводорларни фожирлар каби қилармидик?!\n(29) Биз сенга нозил қилган Китоб муборакдир. Ақл эгалари унинг оятларини тадаббур қилишлари ва эслашлари учундир.\n(Қуръон оятларидан ақлли киши эслатма олади.)\n(30) Ва Биз Довудга Сулаймонни ҳадя қилдик. У қандай ҳам яхши бандадир. Албатта, у ўта қайтгувчидир.\n(31) Эсла, бир оқшом унга гижинглаб турган учқур отлар кўрсатилди.\n(32) У: «Албатта, мен Роббимнинг зикридан кўра дунё ишқига берилиб кетиб, ҳатто (қуёш) парда ила беркинибди-ку!\n(33) Уларни менга қайтаринг!» – деди. Сўнгра уларнинг оёқ ва бўйинларини «силай» бошлади!\n(Бир муддат зеҳнимни Аллоҳнинг зикридан чалғитгани учун бу отларни Аллоҳ йўлида қурбонлик қилай, деб бўйинлари ва оёқларини кеса бошлади.)\n(34) Батаҳқиқ, Биз Сулаймонни синадик. Унинг курсисига жасадни ташладик. Сўнгра, у тавба қилди.\n(Ушбу ояти каримадаги зикр қилинган синов нимадан иборат? Курсига ташланган жасад нима эди? Бу саволга бошқа оятларда ҳам, Пайғамбаримиз алайҳиссалоту вассаломнинг суннатларида ҳам очиқ-ойдин жавоб йўқ. Шунинг учун ҳам турли асоссиз қисса ва ҳикоялар кўпайиб кетган.)\n(35) У: «Эй Роббим, мени мағфират қилгин ва менга ўзимдан кейин бирор кишига муяссар бўлмайдиган мулкни ҳадя этгин. Албатта, сен кўплаб атоларни бергувчисан», деди.\n(36) Бас, Биз унга шамолни бўйсундирдик, у ирода қилган томонга майин эсаверади.\n(37) Яна барча бинокор ва ғаввос шайтонларни ҳам.\n(38) Ва бошқаларини ҳам кишанланган ҳолда тўплаб (бўйсундирдик).\n(39) Бу Бизнинг ато этган нарсамиздир. Инъом эт ёки тутиб қол, ҳисоб йўқ.\n(40) Ва, албатта, унинг учун ҳузуримизда яқинлик ва гўзал оқибат бордир.\n(41) Бизнинг бандамиз Аййубни эсла. Ўшанда у Роббига нидо қилиб: «Албатта, мени шайтон машаққат ва азоб ила тутди», деди.\n(42) «Оёғинг ила тепгин! Бу чўмиладиган ва ичиладиган совуқ (сув)».\n(Яъни, оёғинг билан ерни тепгин, дейилди. Айюб алайҳиссалом Аллоҳнинг амрига итоат этиб, оёғи билан ерни тепган эди, у ердан сув чиқди.)\n(43) Ва Биз унга аҳлини ва яна улар билан бирга мислларичани ҳам ҳадя этдик. Бу, Биздан раҳмат ўлароқ ва ақл эгаларига эслатма учун бўлди.\n(Айюб алайҳиссаломга мазкур сувда чўмилиб, ундан ичиб, шифо топганидан кейин Аллоҳ таоло у кишига аҳлини қайтарди. Улар билан бирга зиёда, яна ўшанча аҳл ҳам берди.)\n(44) «Қўлингга бир дастани ол-да, у билан ур. Қасамингни бузма», (деди). Биз уни сабрли топдик. У қандай ҳам яхши банда. Албатта, у ўта қайтгувчидир.\n(Эй Айюб, неча марта уришни айтган бўлсанг, ўшанча новдани бир даста қилиб ол-да, у билан хотинингни ур. Шунда қасамингни адо этган бўласан. Қасаминг бузилмайди.)\n(45) Қўллар ва кўзлар соҳиблари бўлган бандаларимиз Иброҳим, Исҳоқ ва Яъқубни эсла.\n(46) Албатта, Биз уларни холис бир хислат-ла ажратдик. У (охират) диёрини эслаш эди.\n(47) Албатта, улар Бизнинг ҳузуримизда танланган ахёрлардандирлар.\n(48) Исмоил, ал-Ясаъ ва Зул-Кифлни ҳам эсла. Барчалари ахёрлардандир.\n(Бу уч пайғамбар ҳаётида эслашга лойиқ ибратли ҳодисалар бўлиб ўтган. Улар ҳам Аллоҳнинг ҳузурида энг яхши бандалардан.)\n(49) Бу эслатмадир. Албатта, тақводорлар учун гўзал оқибат.\n(50) Улар учун эшиклари очиқ адн жаннатлари бордир.\n(51) У ерда ёнбошлаган ҳолларида ундаги кўплаб мевалар ва шароблардан чақирадилар.\n(52) Уларнинг ҳузурида кўзларини (номаҳрамдан) тийган тенгдош(ҳур)лар бордир.\n(53) Бу сизга ҳисоб куни учун ваъда этилган нарсалардир.\n(54) Албатта, бу Бизнинг (берадиган) ризқимиздир. Унинг ҳеч тугаши йўқдир.\n(55) Иш бундайдир. Албатта, туғёнга кетгувчилар учун ёмон оқибат.\n(56) Жаҳаннам бордир. Унга кирурлар. Бас, у қандай ҳам ёмон ётоқ!\n(57) Мана буни татиб турсинлар: қайноқ сув ва йирингни!\n(58) Ва бошқа унинг шаклидаги қўша-қўша (азоблар) ҳам.\n(59) «Мана бу гуруҳ ҳам сиз билан бирга бостириб киргувчидир. Уларга марҳабо йўқ. Улар, албатта, жаҳаннамга киргувчилардир», дерлар.\n(60) Улар: «Йўқ! Ўзингизга марҳабо йўқ! Сизлар ўша(жаҳаннам)ни бизга тақдим қилдингиз! Бас, у нақадар ёмон қароргоҳ!» – дерлар.\n(61) Улар: «Эй Роббимиз, бизга бу(жаҳаннам)ни ким тақдим этган бўлса, унга дўзахда икки баробар азобни зиёда қил!» – дерлар.\n(Охиратдаги бу тортишув кофир пешволар ва уларнинг атбоълари орасида бўлади. Пешволар ўзлари адашиб, бошқаларни ҳам адаштирганлари учун икки баробар азобга қоладилар.)\n(62) Улар: «Бизга нима бўлди? Ёмонлардан ҳисоблаб юрган кишиларимизни кўрмаяпмиз?\n(63) Биз уларни масхара қилиб олган эдикми ё?! Ёки кўзлар улардан тойдими?!» – дерлар.\n(64) Албатта, мана шу ҳақдир — дўзах аҳлининг ўзаро тортишувидир.\n(Ушбу оятларда зикр қилинганлар ҳақдир. Булар дўзах аҳлининг ўзаро тортишувидир. Бу нарса, албатта, бўладиган ишдир.)\n(65) Сен: «Мен фақат огоҳлантиргувчиман, холос. Ҳеч бир ибодатга сазовор зот йўқдир, магар ягона ва Қаҳҳор (барча махлуқотларни қабзасида тутиб, уларни Ўз ҳукмига юритиб ва қудрати ила бўйсундириб турувчи) Аллоҳгина бор.\n(66) У осмонлару ернинг ва уларнинг орасидаги нарсаларнинг Робби, Азийзу Fаффордир», деб айт.\n(67) Сен: «Бу улуғ бир хабардир.\n(68) Сиз бўлсангиз, ундан юз ўгирмоқдасиз.\n(69) Олий тўплам ҳақида улар тортишаётганларида менинг ҳеч билимим бўлмаган эди.\n(Эй мушриклар, бу Қуръон ва пайғамбарлик шаъни сиз ўйлаётгандек оддий ва жўн эмас. У менинг шахсимга ҳам боғлиқ эмас. Олий тўпламда (фаришталар оламида) бу ҳақда ўзаро тортишувлар бўлаётганида менинг у ҳақда ҳеч нарса билмас эдим.)\n(70) Менга фақат ўзимнинг очиқ-ойдин огоҳлантиргувчи эканлигимгина ваҳий этилур», деб айт.\n(71) Эсла! Ўшанда Роббинг фаришталарга: «Албатта, мен лойдан башар яратгувчидирман.\n(72) Бас, қачонки уни ростлаб, ичига руҳимдан пуфлаганимда, унга сажда қилиб йиқилинглар!» – деган эди.\n(73) Бас, фаришталар барчалари жамланиб, сажда қилдилар.\n(74) Магар иблисгина мутакаббирлик қилди ва кофирлардан бўлди.\n(75) У зот: «Эй, иблис, Ўз қўлим билан яратган нарсага сажда қилишингдан сени нима ман қилди?! Мутакаббирлик қилдингми?! Ёки олий даражалилардан бўлдингми?!» – деди.\n(76) У: «Мен ундан яхшиман. Мени оловдан яратгансан. Уни лойдан яратгансан», деди.\n(77) У зот: «Сен ундан чиқ! Бас, албатта, сен қувилгансан.\n(78) Ва, албатта, сенга жазо кунигача менинг лаънатим бўлгай», деди.\n(79) У: «Эй Роббим, менга улар қайта тирилтирилажак кунгача муҳлат бергин!» – деди.\n(80) У зот: «Сен муҳлат берилганлардансан.\n(81) Маълум вақт кунигача», деди.\n(82) У : «Сенинг иззатинг ила қасамки, мен уларнинг барчасини иғво қиламан.\n(83) Магар, улардан халос қилинган бандаларинггина (иғвога учмас)», деди.\n(84) У зот: «Ҳақ шулки, зотан, Мен фақат ҳақни айтурман.\n(85) Албатта, Мен жаҳаннамни сен ва улардан сенга эргашганлар билан жамлаб тўлдирурман», деди.\n(86) Сен: «Мен унинг учун сиздан ҳеч ажр, ҳақ сўрамасман. Мен сохтакорлардан ҳам эмасман.\n(87) У(Қуръон) фақат оламлар учун эслатма, холос.\n(88) Албатта, унинг хабарини бир муддатдан сўнг билурсиз», деб айт.


Тарихий қулаш. Нефтнинг бир баррели нолдан қуйига тушди\nОПЕК+ давлатлари икки марта учрашиб, узоқ давом этган музокаралардан сўнг кунлик нефть қазиб олиш ҳажмини қисқартириш бўйича келишувга эришганди. Аммо нефть нархини барқарор ушлаш учун кунлик қазиб олишни 9,7 миллион беррелга камайтириш ечим эмаслиги кўринди.\n20 апрель куни нефть нархи ақл бовар қилмас даражада пасайди. Биржада WTI нефтининг 1 баррели учун аввалига 4 доллар, кейин 2 доллар ва ҳатто 96 центгача арзонлаб кетди. Forbes маълумотига кўра, биржада май ойи фьючерслари учун 1 цент эвазига 1 баррель нефть таклиф қилинган. Маълумот учун, 1 баррель 159 литрга тенг. Яъни, нефть текин бўлиб қолди.\nЛондон биржасида бугун WTI (West Texas Intermediate) туркумидаги нефть нархи 20 фоизга арзонлаб 14,1 долларгача тушиб кетганди. Бу 1999 йилдан буён энг арзон нарх бўлди. Аммо бу ҳали ҳаммаси эмасди. WTI’нинг баррели 10,5 долларгача арзонлашга улгурди. Brent ҳам 4,5 фоиз арзонлади. Айни дамда бутун дунёни ҳайратга солиб нефть нархи тарихдаги энг паст кўрсаткичгача тушди. WTI 1 баррели аввал 0,96 доллар, кейинроқ 1 центгача арзонлади. Бир муддат нефть нархи 0,00 доллар экани ҳам кўринди.\nЭкспертларнинг айтишича, Москва ва Ар-Риёднинг узоқ вақт давом этган «нарх уруши»дан сўнг музокарага келгани, шунингдек ОПЕК+ келишуви нархнинг барқарорлашуви учун етарли бўлмади. Ташкилот аъзолари кунлик қазиб олиш ҳажмини 9,7 миллион баррелгача камайтиришга келишганди. Ўз навбатида, Саудия Арабистони ва Россия кунлик қазиб олишни май-июнь ойларида 2,5 миллион баррелга камайтириш бўйича бир қарорга келганди. Бироқ бу чоралар самара бермаяпти. Экспертларга кўра, қазиб олишни янада каттароқ миқдорда камайтириш керак, чунки омборлар тўлиб кетган.\n«Бозор ОПЕК+ келишуви нархларни кўтариш учун етарли бўлмаганини кеч англади», дейди Axicorp брокерлик корхонаси асосий таҳлилчиси Стивен Иннес.\nНефть нархи кўтарилмаётганининг асосий сабаби АҚШ нефть омборларида хом ашё тўлиб-тошгани деб ҳисобламоқда иқтисодчилар. Март ойидан буён АҚШнинг йирик омборларида нефть 50 фоизгача кўпайди. «Нефть арзон бўлса ҳам, сотилиб кетаётганини кўряпмиз, чунки ҳеч ким омборлар дақиқа сайин тўлишини хоҳламайди», дейди Стивен Иннес. Айнан омборлар тўлгани сабаб корхоналар нефтни текинга ҳам бериб юборишга тайёр.\nBloomberg жума куни Саудия АҚШга кунига 600 минг баррель нефть юборишни режалаштираётганини ёзганди. Йил давомида бунақа катта миқдорда нефть савдоси кузатилмаганди. Шунингдек, Bloomberg апрелнинг дастлабки ҳафтасида ҳар куни биттадан 2 миллион баррель нефть ортилган танкерлар юборилганини ёзганди.\nСаудия Арабистони Россия билан қазиб олиш ҳажмини камайтиришни келишиб олганидан кейин ҳам принципиалликни тўхтатмади ва яқинда мижозлари учун катта чегирма эълон қилди. Саудия Европа мамлакатларига 10 долларгача чегирма ва нефть учун пулни 3 ойдан кейин тўлаш мумкинлигини эълон қилди. Россияда эса Саудиянинг бу иши «орқадан пичоқ уриш» деб қабул қилинди. Демак, Саудия бугунги ҳолатни билган ҳолда нефть учун катта чегирмалар эълон қилган.\nУшбу материал тайёрланган вақтда нефть нархи манфий даражагача тушиб кетди. Ҳа, шундай бўлиши ҳам мумкин экан. Компаниялар харидорларга 1 баррель нефть учун 40 доллар пул таклиф қилишмоқда. Мақсад - омборларни бўшатиш. Тарихда бирор марта WTI нефти нархи манфий ҳолатга келмаганди.\nTelegram’даги Бакиро каналида эълон қилинган постда эса ушбу вазиятга шундай изоҳ берилган:\nНефтнинг WTI нави айни дамда спот ва май ойи фьючерслари учун шаклланган салбий нархларини тушунмаётганлар учун икки оғиз.\nМанфий нарх — бу ишлаб чиқарувчилар сотиб олувчиларга қазилган нефтни олиб кетишгани учун тўланадиган комиссия. Нега? Чунки Шимолий Америка бозори учун характерли WTI нефти учун сақлагани жойнинг ўзи қолмаган, омборлар тўлиб бўлган ва танкерлар банд.\nКаналда ишлаб чиқарувчиларнинг харидорлар учун тўлашга рози бўлаётганининг сабаби ҳам тушунтирилган.\nСабаб оддий. Мақсад — харидорларни ушлаб қолиш. Айни дамда битимлар етказиб бериш билан боғлиқ эмас, аксар битимлар етказиб бериш ҳуқуқи холос.\nЯна бир сабаб насосларни тўхтатиб, қудуқларни ҳозир ёпиб, қайта очиш ўта мураккаб ва қиммат жараёнлиги билан боғлиқ. Битта қудуқни резервацияга ўтказиш ва қайта очиш шартли равишда 2 миллион АҚШ долларига тушади. Қудуқни яна 1 ой ишлатиш ва харидорларга комиссия тўлаш эса 1 миллион долларга айланади. Ҳаммасига яна нисбий афзаллик сабабчи.


ОИ-Британия: "ё чиқиш ё қолиш..." - BBC News O'zbek\nБританияликлар 23 июн куни Оврўпода қолиш ва ё қолмасликка доир референдумда овоз беришади. Референдумда сайловда қатнашиш ёшига етган барча овоз бериши мумкин. Одатда референдумнинг саволларига ва ёки саволига “ҳа” ёки “йўқ” деб жавоб берилади.\nНима учун референдум энди ўтмоқда?\n2015 йилда Бош вазир Девид Камерон агар унинг партияси сайловда ғалаба қозонса, бу референдумни ўтказишга ваъда берганди. Ўтган йиллар давомида унинг ўз партиясидаги айрим сиёсатчилар ва Буюк Британия Мустақиллик (UKIP) партияси 1975 йилда Иттифоққа қўшилишга доир референдумда британияликлар ўз иродасини тўла намоён этмаган дея босим кўрсатишмоқда эди. Ўшандан бери Иттифоқ бир қатор ислоҳотларга юз тутди ва бизнинг ҳаётимиз устидан кўпроқ назорат қила бошлади, дейишади улар. Оврўпо Иттифоқи Оврўпо Иттифоқи (ОИ – қисқартма) Оврўподаги 28 давлатнинг иқтисодий ва сиёсий ҳамкорлигидир. Иккинчи Жаҳон урушидан кейин сиёсат саҳнасига чиққан Иттифоқ ўзаро савдо шартномаларини имзолар ва шу йўлда бир-бири билан урушга кириш эҳтимолини озайтириш ҳаракатига тушган эди. Ўшандан бери Иттифоқ “ягона бозор”га айланди. Бу мамлакатларнинг фуқаролари Иттифоқ бўйлаб гўё бир мамлакатда бўлгани каби эркин саёҳат қилишлари ва ишлашлари мумкин. Иттифоққа аъзо мамлакатлардан 19 таси битта пул бирлиги – Евродан фойдаланади.\nРеферендумда қандай савол бор?\n"Буюк Британия Оврўпо Иттифоқи таркибида қолсинми ва ё Иттифоқдан чиқсинми?” Буюк Британияда ким Оврўпо Иттифоқидан чиқишни истайди? Британияликлар айни масалада қарийб элликка эллик бўлинган. Британия Мустақиллик партияси сўнгги Оврўпо Иттифоқи сайловларида ғолиб бўлганди. Британиядаги ўтган умумий сайловларда эса қарийб 13 фоиз овоз олди. Айнан шу партия Иттифоқдан чиқиш кампаниясининг яловбардоридир. Қудратдаги консерватив партиянинг парламент аъзоларидан қарийб ярми Оврўпо Иттифоқидан чиқиш тарафдоридир. Лейбористлар орасида ҳам Британияни Иттифоқдан чиқариш тарафдорлари бор.\nУлар нима учун Буюк Британияни Оврўпо Иттифоқидан айиришни исташади?\nИттифоқдан чиқиш тарафдорларига кўра, ОИ Британиядаги бизнесларга турфа тўсиқ-қоидаларни яратади, ҳар йили миллиардлаб фунт аъзолик бадали тўлатади... Улар шунингдек, Британия ўз чегараларини тўла назорат этиши, мамлакатга ишлаш ва яшаш учун келаётганлар сонини озайтиришни исташади. Иттифоққа аъзоликнинг асос шартларидан бири “эркин ҳаракатланиш”дир.\nКим Оврўпо Иттифоқида қолишни истайди?\nБош вазир Девид Камерон Британия ОИ таркибида бўлиши керак деб ҳисоблайди. Унинг ҳукуматидаги 16 мулозим ҳам Иттифоқда қолиш тарафдори. Консерватив партия референдум тарғиботида бетараф қолишини айтганди, аммо Лейбористлар, Либерал демократлар, Шотландия парламент ва Уэлс ассамблеяси Оврўпо Иттифоқида таркибида бўлиш тарафдори. Иттифоқда қолиш тарафдорларига кўра, Британия ўз маҳсулотларини Оврўпода эркин ва осон сотади, ёш ҳамда малакали муҳожирларнинг келиши эса иқтисод учун кони фойдадир. Уларга кўра, Британиянинг Иттифоқдан чиқиши унинг халқаро обрўсига ҳам зарар келтиради. Буюк Британия ёлғизликда эмас, балки 28 давлат билан Иттифоқда хавфсизроқдир, дейишади ОИ тарафдорлари.


iOS 14 ҳамда iPadOS 14 якуний версияда чиқди: уларга янгиланувчи iPhone ва iPad‘лар рўйхатлари - Terabayt.Uz\nApple корпорацияси WWDC 2020 тадбири доирасида – 22 июнь куни iOS 14 операцион тизим талқинини намойиш этганди. Бундан ташқари, компания ўшанда iPad планшетлари учун iPadOS 14 операцион тизимини ҳам тақдим қилган. Лекин ҳар иккала тур девайслар учун бу тизимларнинг якуний версияларини энди тарқата бошлади.\nЎҚИНГ: Қойилмисиз: iPhone тутганларни ишдан бўшатишяпти!\nЎтган йили iOS 13 операцион тизим талқинигача янгиланган барча айфонлар янги – iOS 14 версиясини ҳам қўллаб-қувватлайди. Уларнинг аниқ рўйхати эса қуйидагича:\nЎҚИНГ: iPhone 12 Pro Max хусусиятлари ва кучини AnTuTu фош этди: уят, Apple, уят!..\nКупертиноликларнинг планшетлари учун iPadOS 14 операцион тизимига эса қуйидаги айпадлар янгиланади:\niPad Pro (барча моделлар)\nЯнги операцион тизимлар дунёдаги айфон ва айпадларга босқичма-босқич тарқатиляпти. Агар янгиланиш мавжудлиги ҳақида смартфон ёки планшетингизга билдиришнома келмаса, ўзингиз текшириб турсангиз ҳам бўлади. Бунинг учун унинг асосий созламаларидаги дастурий таъминот янгиланиши бўлимига («Настройки» → «Основные» → «Обновление ПО») кирасиз.\nЎҚИНГ: Энг арзон iPad 8 чиқди: кучли процессор, USB-C порти...\n#Apple #Apple iPad #Apple iPhone #Oперацион тизим #мобиль операцион тизим #Планшет #Планшетлар #прошивка #смартфонлар #янгиланиш #Тизим янгиланиши


Қозоғистонда олтингугурт кислотаси ортилган вагонлар рельсдан чиқиб кетди » Скачать музыку бесплатно новинки музыки 2016-2017\nКомментариев: 0 Просмотров: 1 723 Дата: 20-02-2015, 16:25 Қозоғистон жанубидаги Жамбил вилоятининг Чайкурук станциясида юк поездининг еттита вагони рельсдан чиқиб кетди, дея хабар бермоқда «РИА Новости». Уларда олтингугурт кислотаси олиб кетилаётган бўлган. Қурбонлар ва жабрланганлар йўқ.Учта цистерна ағдарилиб кетиши натижасида олтингугурт кислотаси тўкилган. Маҳаллий кўламдаги фавқулодда вазият эълон қилинган. Ҳукумат фикрича, аҳоли учун хавф-хатар йўқ.Маълум бўлишича, 57 та вагондан иборат юк поезди соатига 22 км тезликда ҳаракатланаётган бўлган. Вагонлар рельснинг стрелка билан буриладиган қисмида издан чиққан.Манба: www.daryo.uz


Ўзбекистон мусулмонлари идораси раиси, муфтий Усмонхон Алимов ҳазратлари “Ислом ҳамжиҳатлиги: Ўзбекистон-Озарбайжон мисолида” халқаро илмий-амалий анжуманида сўзлаган маърузасида Ўзбекистонда виждон ва эътиқод эркинлиги таъминланиб, диний бағрикенглик тобора мустаҳкамланаётгани, қисқа вақтда Қорақалпоғистонда “Имом Эшон Муҳаммад” масжиди, Хоразмда “Охун бобо” масжиди, Тошкентда “Сузук ота” масжидини катта мажмуа шаклида бунёд этилаётгани, Сурхондарёда Имом Термизий, Қашқадарёда Абу Муин Насафий мажмуаларининг қайта қурилаётгани, Бухорода Мир Араб олий мадрасаси ва Термиз шаҳрида Имом Термизий халқаро илмий-тадқиқот маркази иш бошлагани катта туҳфа бўлгани ҳақида сўз юритдилар.\nАйниқса, Самарқандда Имом Бухорий халқаро илмий-тадқиқот маркази ташкил этилгани аждодларимизнинг бой маънавий мероси бутун ислом оламида кенг ўрганилишига имконият беришини таъкидладилар ҳамда Ҳазрати Имом мажмуасида Ўзбекистондаги Ислом цивилизацияси маркази, Ислом академиясининг очилиши ва мамлакатимиз ҳудудларида ақида, калом, фиқҳ, тафсир ва ҳадис мактабларининг ташкил этилиши диёримиздан яна Имом Бухорий, Имом Термизий, Имом Мотуридий, Бурҳониддин Марғилоний каби алломалар етишиб чиқишига катта ишонч уйғотишини айтдилар.\nМуфтий ҳазратлари нутқини: “Фурсатдан фойдаланиб, Сиз азиз меҳмонларни диёримизнинг энг мўътабар масканлари бўлган Тошкент, Самарқанд ва Бухоро шаҳарлари бўйлаб, азиз-авлиёлар хоки поклари қўним топган жойларни зиёрат қилишга таклиф этаман”, деган таклиф билан якунладилар.\nМуфтий ҳазратларининг таклифларига биноан анжуманга ташриф буюрган эътиборли меҳмонлар кеча Ҳазрати Имом мажмуасига зиёратга келиб Ўзбекистон мусулмонлари идораси ҳамда Ҳазрати Имом жоме масжиди билан танишдилар. сўнгра Ҳазрати Усмон Мусҳафини, Бароқхон мадрасасини, Қаффол Шоший ва Зиёвуддин Эшон Бобохон мангу қўним топган масканларни зиёрат қилдилар. Тошкент Ислом институтига бориб ўқитувчи ва талабалар билан самимий суҳбат қурдилар. Ундан кейин эса “Минор” жоме масжидига бордилар. Кечаги куннинг энг муҳим воқеаси хорижлик меҳмонларнинг Президент Шавкат Мирзиёев билан учрашуви бўлди.\nБугун тонгдан меҳмонлар муфтий ҳазрат бошчилигида «Афросиёб» тезюрар поездига ўтириб Самарқандга қараб йўлга тушган эди. Улар куннинг биринчи ярмида Самарқандга етиб боришди. Уларни вилоят раҳбарлари ва олиму уламолари, навқирон ёшлар ҳамроҳлигида катта хурсандчилик билан кутиб олишди. Нуфузли меҳмонлар “Регистон плаза» меҳмонхонасига жойлашди ва вақтни ғанимат билиб Имом Бухорий ҳазратларининг зиёратига ошиқдилар.\nЖума намозини ушбу муборак масканда ўқидилар. Сўнгра Ўзбекистон Республикасининг Биринчи Президенти Ислом Каримовнинг қабрини зиёрат этишди. Энди эса шаҳардаги диққатга сазовор жойларни кўздан кечирмоқдалар.\n1683 марта ўқилди\nДругие материалы в этой категории: « Меҳмонлар Ҳазрати Имом мажмуасида (Фотолавҳа)\tМеҳмонлар Самарқандда (Фотолавҳалар) »


робот-ит полицияга қабул қилинди, лекин тишлаш тақиқланади\nштати полицияси «Boston Dynamics» компанияси билан итсимон «Spot» роботидан ҳуқуқни муҳофаза қилишда фойдаланишга келишиб олди. Бу ҳақда ... олди. Бу ҳақда «Businessinsider» хабар берди. Полиция «Spot» роботини августдан ноябргача синовдан ўтказди. Энди ҳуқуқни муҳофаза қилиш, ...\nшунингдек, Халқаро инновацион-инвестицион форум, IRC халқаро робототехника чемпионати, Осиё-Тинч океани технологиялар трансфери маркази ...\nТошкентда Исроил университети билан ҳамкорликда роботлар кўргазмаси ташкил этилади\nкўра, эртага ЎзМУда Холон технологиялар институти ақлли тенологияси-роботлар кўргазмаси ташкил этилади. Иккита робот ЎзМУ талабалари ихтиёрига ...\nробот инсон ҳиссиётини ўқишни ўрганди\nберган.Келажакда ушбу технологияни ижтимоий терапияда қўллаш мумкин. робот хўжайинининг ҳолатидан келиб чиқиб маълум ҳаракатни амалга ошириши, ...\nробот Софиянинг «синглиси» пайдо бўлди\nдунёга машҳур София исмли роботни яратган Гонконгнинг «Hanson Robotics» компанияси Софиянинг мини-версиясини яратди. Бу ҳақда «Korrespondent.net» хабар берди. «Кичик ... янги аъзоси»,-дейилади компания хабарида. Маълум қилинишича, кичик роботнинг бўйи 14 дюйм бўлиб, у 7 ёшдан 13 ёшгача бўлган болалар учун дастурлаш ...\nАнимацион фильмдан туғилган ғоя. «WALL-E 2» роботи нималарга қодир?\nғоялари амалиётда жорий этилмоқда. Яқинда яратилган «WALL-E 2» роботи бунга мисол бўла олади. «WALL-E 2» роботи асосий мақсади инсон ... кетилган сумка, қути ва бошқа объектларни зарарсизлантиришда ушбу робот самарали ёрдамчи бўла олади. роботни айнан ушбу ҳудудга йўналтириш ...\nроботлар жаҳон саноатини тобора эгалламоқда. Аммо ҳамма ерда ҳам эмас. Жанубий Кореяда 6,31 фоиз, Сингапурда 4,88 фоиз ишчилар — роботлар. ... улуши Германия ишчилари орасида ҳам ошиб боряпти, АҚШ эса роботлашишда Жанубий Кореяга тенглашиш (ишчи/робот сони нисбатида) учун ...\nБритания парламентида илк бор робот нутқ сўзлайди\nуниверситетида яшовчи «Pepper» исмли робот Британия жамоат палатаси қўмитасининг тўртинчи саноат инқилоби ҳақидаги йиғилишда нутқ сўзлайди. Бу ҳақда «Korrespondent.net» хабар бермоқда. ... Бу ҳақда «Korrespondent.net» хабар бермоқда. Бу британ парламентида роботнинг илк бор чиқиш қилиши бўлади. Қўмита раиси Роберт Хэлфоннинг ...\n«Xiaomi» болаларни ўқитишга қодир роботни 360 доллардан сотувга чиқаради\nкомпанияси «NUWA XiaoDan» номли роботни яратди. Ихтирочиларнинг сўзларига қараганда, мазкур робот сунъий интеллект технологияси ёрдамида айрим «ҳиссиёт»ларни намоён этишга қодир, ... айрим «ҳиссиёт»ларни намоён этишга қодир, деб хабар берди «NV.ua». роботлар ҳис қилиш ва табиий ҳиссиётларни намоён этишга қодир бўлмаса-да, ...\nроботлар учун асаб тизими ихтиро қилинди\nасаб тизимини ишлаб чиқишди. Бу ҳақда «Sabah» хабар бермоқда. роботлар ва протез жиҳозларга тегсангиз, улар худди инсон каби буни ҳис ... протез жиҳозларга тегсангиз, улар худди инсон каби буни ҳис этади. роботларнинг устки қисмига ўрнатиладиган терига ўхшаш қоплама остига сенсор ...


Ташаббус гуруҳи О.Юнусовнинг номзодини Уйчи туманидаги 42-Ёркатай сайлов округидан кўрсатган эди.\nО.Юнусовнинг сўзларига қараганда, сайлов кампанияси бошланишидан олдин у сайловни бойкот қилиш тарафдори эди. Бироқ Марказий сайлов комиссияси раиси Бўритош Мустафоев сайловда барча кучлар, жумладан, ташаббус гуруҳлари қатнашишига ҳам кенг йўл берилишини эълон қилгандан сўнг ҳеч қандай тўсиқлар бўлмаслигига умид қилиб, ўз номзодини ташаббус гуруҳи орқали кўрсатган. Қонунда вилоят кенгаши депутатлигига ташаббус гуруҳи орқали номзод кўрсатиш учун 50 киши иштирокида йиғилиш ўтказилиши белгиланган бўлса-да, юздан ортиқ фуқаро иштирокида йиғилиш бўлиб ўтган. Улардан 72 таси ташаббус гуруҳига киритилган. Ташаббус гуруҳи рўйхатга ҳам олинган.\nО.Юнусовнинг таъкидлашича, МСК ташаббус гуруҳлари фаолиятини бошлашга рухсат берган пайтда вилоятдаги бирорта сайлов комиссияси иш бошламаган эди. Ҳатто вилоят сайлов комиссиясида яқин-яқингача сайлов тўғрисидаги қонун бўлмаган. Шу сабабли ташаббус гуруҳи МСК кўрсатмаларига амал қилган ҳолда имзо йиғишга киришган. Қонунда сўралган 1608 имзо ўрнига 2200 та, яъни 600 та кўп имзо йиғилган. Бу имзолар 12 ноябрь куни округ сайлов комиссиясига топширилган. Комиссия ишончли вакилларга рухсатномалар берган.\n“Шундан сўнг турли даражадаги мансабдор шахслар номзодим юқоридагиларга ёқмаслигини айтиб, номзодимни қайтариб олишга кўндиришга кўп ҳаракатлар қилди. Лекин мен кўнмадим” , деди О.Юнусов.\nО.Юнусов тарафдорларининг имзосини текшириш учун сайлов округида тўртта гуруҳ ташкил этилди.\n“Мени номзодимни қўллаганлардан оқ қоғозга ўтирган ҳолатда ўнта, тик турган ҳолатда ўнта имзо қўйиш талаб этилди. Шундан кейин эксперт бу имзоларни биз йиққан имзоларга солиштирар экан. Рўза кунларида ўзи зўрға кун кўраётан кишиларга бундай талаб қўйишни мен қабул қила олмадим” , деди “Бирлик” аъзоси.\nО.Юнусовнинг айтишича, 15 ноябрь куни вилоят сайлов комиссияси йиғилган имзолар сохталаштирилганини билдириб, ташаббус гуруҳининг номзоди сайловга қўйилишини рад этган.\nНаманган вилояти сайлов комиссияси раиси Солижон Нодировнинг “Озодлик” мухбирига билдиришича, имзолар ҳақиқатан ҳам сохталаштирилган. Айрим ҳолатларда имзо чеккан кишиларнинг исм-шарифлари ёзилмаган.\nТашаббус гуруҳининг ишончли вакили Муҳаммаджон Ҳайдаров комиссия раисининг даъволарини инкор қилди. Зеро, унинг айтишича, шундай баҳоналарга йўл бермаслик мақсадида ташаббус гуруҳи аъзолари имзо қўювчиларга вазиятни атрофлича тушунтирган.


Аҳоли ва тадбиркорларга кенг имкониятлар яратилмоқда\nЎзбекистон Республикаси Президентининг 2021 йил 23 мартдаги “Аҳоли ва тадбиркорлик субъектларига давлат хизматларидан фойдаланишда янада қулай шароитлар яратиш, бу борада бюрократик тўсиқларни қисқартириш бўйича қўшимча чора-тадбирлар тўғрисида”ги ПФ-6191-сон Фармони имзоланди.\n2021 йил 1 майдан бошлаб хорижга чиқиш биометрик паспортини расмийлаштириш учун ариза-анкетани ва давлат божи тўловини электрон тарзда Ягона интерактив давлат хизматлари портали орқали қабул қилиш имкони яратилади.\n2021 йил 1 июндан бошлаб аҳолидан, шунингдек тадбиркорлик субъектларидан давлат органлари томонидан қуйидаги 18 та ҳужжатлар маълумот ва ҳужжатлар талаб этиш тартиби бекор қилинади, жумладан:\n- шахсни тасдиқловчи ҳужжатнинг нусҳаси;\n- меҳнат дафтарчалари ва уларнинг нусхалари;\n- иш ҳақи ва иш стажини, олий ва ўрта махсус таълим муассасасида ўқиганликни тасдиқловчи архив маълумотномалари;\n- кадастр ҳужжатлари ва уларнинг нусҳалари\n- туғилиш, ўлим, никоҳни қайд этиш ва никоҳдан ажралганлик тўғрисидаги маълумотлар.\nШунингдек, қуйидаги фактларни тасдиқловчи ҳужжатлар:\n- турар жойининг майдони;\n- пенсия ва нафақа олувчилар рўйҳатида мавжуд ёки мавжуд эмаслиги;\n- никоҳ қайд этилганлиги, никоҳда бўлмаслиги ёки никоҳдан ажралганлиги.\nУшбу тартиб асосида давлат органлари ва ташкилотлари томонидан жисмоний шахсларга давлат хизматларини кўрсатишда, ишга қабул қилиш жараёнида ва бошқа маъмурий тартиб-таомилларни қўллашда айрим турдаги маълумотлар ва электрон кўринишдаги ҳужжатларини “Электрон ҳукумат” тизими идоралараро интеграциялашув платформасидан фойдаланган ҳолда бериш масъул бўлган давлат органлари ва ташкилотлар сўраб олишлари мумкин.\nФармонда белгиланган вазирлик ва идоралар билан биргаликда 2021 йил 1 майга қадар ўзларининг ахборот тизимларини “ФХДЁнинг ягона электрон архиви” ахборот тизимига интеграция қилинади.\nШунингдек, 2021 йил 1 майдан бошлаб ФҲДЁ органларининг ушбу бандда белгиланган органларига жисмоний шахснинг ўлими қайд қилинганлиги тўғрисидаги маълумотни тақдим этиш бекор қилинади.\n2021 йил 1 июндан бошлаб фуқаролик ҳолати далолатномаларини ёзиш органлари томонидан давлат статистика органларига далолатнома ёзувларини юбориш ва ҳисоботларни топшириш амалиёти бекор қилинади. Шунингдек, давлат статистика органлари “ФҲДЁнинг ягона электрон архиви” ахборот тизимига ўзининг электрон тизимларини интеграция қилган ҳолда ушбу маълумотларни реал вақт режимида олади ва статистик ҳисоботларни шакллантиради.\nҲуқуқни муҳофаза қилувчи органлар, Монополияга қарши курашиш қўмитаси ва Давлат активларини бошқариш агентлиги томонидан тадбиркорлик субъектлари тўғрисидаги маълумотларни Агентлик ва давлат хизматларидан сўраб олиш амалиёти бекор қилинади. Мазкур ташкилотлар тадбиркорлик субъектлари тўғрисидаги маълумотларни энди Тадбиркорлик субъектларини давлат рўйҳатидан ўтказиш ва ҳисобга қўйишнинг автоматлаштирилган тизимидан олинади.\nМазкур Фармон билан давлатимизда амалга оширилаётган истиқболли ислоҳотлар натижасида аҳолига давлат хизматларини кўрсатиш тизими такомиллаштирилаётганлиги, ишбилармонлик муҳитини янада яхшилаш, шунингдек, аҳолини идорама-идора сарсон бўлиши олдини олинади.


2019 ЙИЛ 15-21 АПРЕЛЬ КУНЛАРИ УЧУН САВДО НАТИЖАЛАРИ | Новости | UZEX.uz\n2020 йил 3-июн 17:38 (GMT+5)\n2019 ЙИЛ 15-21 АПРЕЛЬ КУНЛАРИ УЧУН САВДО НАТИЖАЛАРИ | Новости\n2019 йилнинг 15-21 апрелларида “ЎзРТХБ” АЖ да 1,05 трлн сўмлик битимлар тузилди. Бу эса аввалги ҳафтадаги натижадан 6,7%га юқори эканлигини кўрсатди. Кичик бизнес ва тадбиркорлик субъектлари иштирокида тузилган битимларнинг умумий ҳажми 23% га ўсиб, 519,8 млрд сўмни ташкил этди.\nШу жумладан биржа савдоларининг ҳажми 874,1 млрд сўмдан 939,2 млрд сўмга ошди. Валюта савдо майдончаси орқали деярли 2,1 млн АҚШ долларга тенг товарлар сотилди. Экспорт бўйича етакчиликни 93% билан пахта толаси эгаллади. Экспорт бозорининг қолган қисмини полиэтилен 5% ва нефть мойлари 2% билан эгаллашди.\nКўргазма-ярмарка савдолар ҳажми аввалги ҳафтадаги кўрсаткичга нисбатан 30,5% га ўсиб ва 36,4 миллиард сўмни ташкил қилди. Кичик бизнес субъектлари томонидан амалга оширилган харидлар 6,6 миллиард сўмни ёки тузилган битимларнинг 18%ни эгалади.\nЎтган ҳафтада давлат харидлари бўйича xarid.uz махсус ахборот порталида 75,1 млрд сўмлик битимлар тузилди. Бюджет ва корпоратив буюртмачиларнинг пул маблағини тежалиши 15,5 млрд сўмни ташкил этди.\nКўриб чиқилаётган давр мобайнида онлайн аукцион орқали 728 та автомобиль рақамлари сотилди. Сотилган давлат рақам белгиларининг умумий суммаси 2,9 миллиард сўмни ташкил қилди. Рақобатли савдолар натижасида битимларнинг 20% биринчи тоифадаги авторақамларга, 51% иккинчи ва 29% учинчи тоифа авторақамларга тегишли.